

**ЦАХИМ ОРЧИНД ХҮҮХДИЙН ЭРХИЙГ ХАМГААЛАХ ТУХАЙ ХУУЛИЙН ТӨСЛИЙН ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДАЛСАН СУДАЛГААНЫ ТАЙЛАН**

**2022 он**

|  |  |
| --- | --- |
| **Тайлан боловсруулсан**  **судалгааны баг:** | Багийн удирдагч З.Сүхбаатар, доктор (Ph.D), өмгөөлөгч  Багийн ахлагч П.Оюундэлгэр, хууль зүйн магистр (LL.M), өмгөөлөгч  Багийн гишүүн Б.Халиун, өмгөөлөгч  Багийн гишүүн П.Оюун-Эрдэнэ, доктор (Ph.D), өмгөөлөгч  Багийн гишүүн Б.Оюу, өмгөөлөгч  Багийн гишүүн Л.Номинцэцэг, өмгөөлөгч  Багийн гишүүн Э.Шүрэнцэцэг, хууль зүйн магистр, өмгөөлөгч  Багийн гишүүн Э.Дэшигжав, өмгөөлөгчийн туслах  Багийн гишүүн М.Энхзул, өмгөөлөгчийн туслах |

**АГУУЛГА**

|  |  |
| --- | --- |
| УДИРТГАЛ |  |
| НЭГ. Асуудалд хийсэн дүн шинжилгээ   * 1. Асуудлыг тодорхойлж, шийдвэрлэх гэж байгаа   тухайн асуудлын мөн чанар, цар хүрээг тодорхойлсон нь |  |
| * 1. Тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээдийг тодорхойлсон нь |  |
| * 1. Тухайн асуудал үүссэн шалтгаан, нөхцөлийг тодорхойлсон нь |  |
| ХОЁР. Асуудлыг шийдвэрлэх зорилгыг томьёолсон нь |  |
| ГУРАВ. Асуудлыг зохицуулах хувилбарыг тогтоож, эерэг болон сөрөг талыг харьцуулан судалсан нь |  |
| ДӨРӨВ. Хууль тогтоомжийн төсөл боловсруулах зохицуулалтын хувилбарын үр нөлөөг тандан судалсан нь |  |
| ТАВ. Зохицуулалтын хувилбаруудыг харьцуулж хийсэн дүгнэлт |  |
| ЗУРГАА. Олон улсын болон бусад улсын эрх зүйн зохицуулалтын судалгаа (харьцуулсан судалгаа) |  |
| ДОЛОО. Дүгнэлт |  |
| НАЙМ. Зөвлөмж |  |
| Ашигласан эх сурвалж |  |
| Хавсралт |  |

**УДИРТГАЛ**

Цахим орчинд хүүхдийн эрхийг хамгаалахтай холбоотой эрх зүйн тусгайлсан зохицуулалт байхгүй байгаа нь энэхүү тандан судалгааны ажлыг хийх зайлшгүй шаардлагыг бий болгож байна.

Хууль тогтоомжийн төслийн хэрэгцээ, шаардлагыг урьдчилан тандан судлах ажлын зорилго нь тодорхой асуудлыг шийдвэрлэх, зохицуулалтын хувилбарыг тодорхойлж, эерэг болон сөрөг талыг харьцуулан судалсны үндсэн дээр үр нөлөөг урьдчилан тооцож, уг асуудлыг шийдвэрлэх үр дүнтэй хувилбарыг хууль санаачлагчид уламжлах байдаг.

Хууль тогтоомжийн тухай хуульд: хууль тогтоомжийн төсөл боловсруулахад шинжлэх ухааны үндэслэлтэй, судалгаатай хандах, тухайн харилцааг заавал хуулиар зохицуулах шаардлагатай эсэх, хэрэгжүүлэх боломж нөхцөл, холбогдон гарах зардал, хууль зүй, нийгэм, эдийн засаг, байгаль орчинд үзүүлэх нөлөөг сайтар судлах, хуулийн хэрэгцээ, шаардлагыг тандан судлахаас эхлээд төсөл боловсруулах үе шатыг тодорхойлох талаар заасан болно.

Хууль тогтоомжийн тухай хуулийн 13 дугаар зүйл болон Засгийн газрын 2016 оны 59 дүгээр тогтоолын 1 дүгээр хавсралтаар батлагдсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-д тус тус тодорхойлсноор дараах үндсэн 7 үе шатны дагуу тандан судалгааг гүйцэтгэх ёстой. Үүнд:

1.асуудалд дүн шинжилгээ хийх;

2.асуудлыг шийдвэрлэх зорилгыг томьёолох;

3.тухайн асуудлыг зохицуулах хувилбаруудыг тогтоож, тэдгээрийн эерэг болон сөрөг талыг харьцуулан судлах;

4.зохицуулалтын хувилбаруудын үр нөлөөг тандан судлах;

5.зохицуулалтын хувилбаруудыг харьцуулж дүгнэлт хийх;

6.тухайн зохицуулалтын талаарх олон улсын болон бусад улсын эрх зүйн зохицуулалтын харьцуулсан судалгаа хийх;

7. зөвлөмж боловсруулах.

Дээрх аргачлалын агуулга, дэс дарааллын дагуу Цахим орчинд хүүхдийн эрхийг хамгаалах тухай хуулийн төслийн хэрэгцээ, шаардлагыг урьдчилан тандан судлах ажлыг гүйцэтгэж, тайланг боловсруулсан болно.

**НЭГ. АСУУДАЛД ХИЙСЭН ДҮН ШИНЖИЛГЭЭ**

* 1. **Асуудлыг тодорхойлж, шийдвэрлэх гэж байгаа тухайн асуудлын мөн чанар, цар хүрээг тодорхойлсон нь:**

**1.1.1.** **Цахим орчин ба хүүхдийн эрх**

Мэдээлэл, харилцаа холбооны хурдацтай хөгжил түүнийг даган хувьсаж байгаа нийгмийн өөрчлөлтөд цахимд суурилсан хэрэглээ тэргүүлэх болсон бөгөөд үүнийг нийгмийн харилцааны бүхий л оролцогчид дэмжсээр ирсэн.

Харин сүүлийн үед цахим орчныг хүний эрхтэй холбон авч үзэх, хүний эрх, эрх чөлөөг хамгаалах зорилгоор цахим орчинд эрх зүйн зохицуулалт хийх, тодорхой хязгаарлалт тогтоох үйл явц өрнөх боллоо.

Цахим орчныг интернэт ашиглагч хувь хүн, хуулийн этгээд, хуулийн этгээдийн эрхгүй байгууллага, төрийн байгууллага болон олон улсын байгууллага, улс орнууд өөрсдийн үйл ажиллагааны зорилго, онцлогт нийцсэн техник хэрэгсэл, программын тусламжтайгаар бүрдүүлж хөгжүүлсээр байгаа бөгөөд тус орчин нь хил хязгаар, орон зай, цаг хугацаанаас үл хамаардаг. Хувийн хэрэгцээ болон ахуйн хэрэглээний гар утас, телевиз, цаг, компьютер, таблет, автомашин, аюулгүй байдлын тоног төхөөрөмж зэрэг өдөр тутмын идэвхитэй хэрэглээний бүхий л зүйлс цахим орчинтой ямар ч саад бэрхшээлгүйгээр холбогдохын зэрэгцээ, интернэтээс шууд хамааралтай болсон нь хүний тэр дундаа хүүхдийн хүмүүжил, ёс суртахуун, эрх, эрх чөлөө, эрүүл мэндэд сөргөөр нөлөөлж байна.

Цахим орчны хөгжил хүүхдэд гүнзгий нөлөөлөх болсны сөрөг тал нь цахим дээрэлхэл, гадуурхал, гүтгэлэг, доромжлол, хууль бус контент, сурталчилгаанд өртөх зэрэг байдлаар илэрч, улмаар энэ нь донтох, ёс суртахуун, хүмүүжлийн доголдолтой болох, сэтгэл гутралд орох, эцэст нь амиа хорлоход хүргэх зэрэг тодорхой үр дагаврыг хүүхдэд бий болгох болсон тул цахим орчинд хүүхдийн эрхийг хамгаалах асуудалд онцгойлон анхаарал хандуулах шаардлагыг бий болгосон.

Орчин үеийн цахим хөгжлийн эл сөрөг хүчин зүйлийн нөлөөллөөс хүүхдийн эрхийг хамгаалахтай холбоотой асуудлаар олон улсын байгууллагууд ихээхэн анхаарал хандуулж, олон төрлийн арга хэмжээ зохион байгуулах болсон бөгөөд Эдийн засгийн хамтын ажиллагаа, хөгжлийн байгууллага (OECD)-аас цахим орчинд хүүхдийг хамгаалах чиглэлээр 2012 оны 2 дугаар сарын 16-нд гаргасан Цахим орчин дахь хүүхдийг хамгаалах тухай зөвлөмжөө 2021 оны 5 дугаар 31-ний өдөр шинэчилж, “Цахим орчин дахь хүүхэд” гэсэн нэртэйгээр дахин гаргасан байна. Тус зөвлөмжийн зорилго нь нэг талаас хүүхдийг цахим орчны эрсдэлээс хамгаалах бол, нөгөө талаас цахим орчноос хүүхдэд өгч болох боломж, ашиг тусыг дэмжих, энэ хоёр харилцан хамаарал бүхий хүчин зүйлийн хоорондын тэнцвэрийг бүрдүүлэхэд оршино. Шинэчлэгдсэн зөвлөмжид цахим орчны нарийн төвөгтэй байдлаас үүдэлтэйгээр хүүхдийн хувийн нууц, хувийн мэдээллийг хамгаалах хэрэгцээ, шаардлага нэн чухлаар тавигдаж байгаа болохыг хүлээн зөвшөөрч, олон талын оролцогчдын хүлээх үүрэг, авч хэрэгжүүлэх арга хэмжээг тодорхойлсон байна[[1]](#footnote-1).

Тус зөвлөмж нь дараах үндсэн бүтэцтэй:

* Хүүхдэд зориулсан аюулгүй, үр ашигтай цахим орчныг бий болгоход үйлчлэх зарчмууд;
* Ерөнхий бодлогын хүрээнд засгийн газруудад өгөх зөвлөмж;
* Олон улсын хамтын ажиллагааг дэмжих;
* Цахим үйлчилгээ үзүүлэгч нарыг зааварчилгаагаар хангах[[2]](#footnote-2) зэрэг болно.

Мөн Европын зөвлөлөөс 2018 оны 9 дүгээр сард “Цахим орчинд хүүхдийн эрхийг хүндэтгэх, хамгаалах болон хэрэгжилтийг хангах тухай удирдамж”-ийг баталсан байна. Европын зөвлөл нь хүний эрхийг хамгаалах зорилго, чиг үүрэг бүхий байгууллага болохын хувьд энэхүү удирдамжаар бүх хүмүүст тэр дундаа хүүхдэд ээлтэй, хүртээмжтэй, аюулгүй цахим орчныг санал болгоход оршино[[3]](#footnote-3).

ЮНЕСКО-гийн түншлэгч мөн түүний гишүүн Олон Улсын Телекоммуникацийн холбоо (International Telecommunication Union)-ноос Цахим орчинд хүүхдийг хамгаалахтай холбоотой тодорхой зөвлөмжийг 2020 онд гаргасан байна. Энэхүү зөвлөмжийг хүүхэд, эцэг, эх ба багш, аж ахуй эрхлэгч нар болон бодлого тодорхойлогчдод зориулан гаргасан байна.

Түүнчлэн АНУ, Австрали, Япон, Итали, БНСУ, Швед, ОХУ, ИБУИНВУ, БНХАУ зэрэг улс орнууд цахим орчинд хүүхдийн эрхийг хамгаалах талаарх бодлогоо тодорхойлж нарийвчилсан зохицуулалт бүхий хуулиуд баталсан байна.

**1.1.2 Цахим орчинд хүүхдийн эрхийг хамгаалах талаарх Монгол Улсын эрх зүйн орчин**

Монгол Улсад 1990 онд өрнөсөн ардчилсан хөдөлгөөний дүнд тоталитари дэглэмийг халж, хүн төвтэй, эрх зүйт төртэй хүмүүнлэг, иргэний ардчилсан нийгмийг сонгож авсан нь нийгмийн бүхий л хүрээ, салбарыг хамарсан шинэтгэл хийх эхлэл бөгөөд үүний эх үндэс нь Үндсэн хуулиа батлах явдал байсан.

Монгол Улсын Үндсэн хуульд хүний эрх, эрх чөлөөний талаар тусгайлан зааж уг эрх, эрх чөлөөг хангах эдийн засаг, нийгэм, хууль зүйн болон бусад баталгааг бүрдүүлэх үүргийг төр иргэнийхээ өмнө хариуцах талаар үүрэг хүлээсэн нь шаардлагатай бүхий л хууль тогтоомжийг баталж мөрдүүлэх нөр их ажлыг өрнүүлсэн. Энэ хүрээнд бидний тухайлан авч үзэж байгаа цахим орчинд хүүхдийн эрхийг хамгаалахтай холбоотой хууль тогтоомжийн зохицуулалт хамаарах юм.

Эдүгээ хүүхдийн эрхийг хамгаалахтай холбогдон үүсэх харилцааг 1989 оны Хүүхдийн эрхийн конвенци зэрэг Монгол Улсын олон улсын гэрээ, мөн Монгол Улсын Үндсэн хууль, Иргэний хууль, Хүүхэд хамгааллын тухай хууль, Хүүхдийн эрхийн тухай хууль, Эрүүгийн хууль, Зөрчлийн тухай хууль, Гэмт хэрэг, зөрчлөөс урьдчилан сэргийлэх тухай хууль, Садар самуун явдалтай тэмцэх тухай хууль, Хүн худалдаалахтай тэмцэх тухай хууль, Оюуны өмчийн тухай хууль, Зар сурталчилгааны тухай хууль зэрэг дотоодын нэлээдгүй олон хууль тогтоомжоор зохицуулж байна.

Эдгээрээс Хүүхэд хамгааллын тухай хууль, Хүний хувийн мэдээллийг хамгаалах тухай хууль, Эрүүгийн хууль, Зар сурталчилгааны тухай хууль зэрэг хуулиуд цахим орчинд хүүхдийн эрхийг хамгаалахтай холбоотой хэм хэмжээг агуулж байна.

Үүнээс үзвэл дээрх хууль тогтоомжийн зохицуулалтыг хүүхдийн эрхийг хамгаалах нийтлэг хэм хэмжээ, цахим орчинд хүүхдийн эрхийг хамгаалах тусгай хэм хэмжээ хэмээн ангилан авч үзэж болохоор байна.

Хүүхдийн эрхийг хамгаалах нийтлэг хэм хэмжээнд задлан шинжилгээ хийвэл Хүүхэд хамгааллын тухай хуулийн 8 дугаар зүйлийн 8.6.-т “*Интернэтийн орчинд эрх эзэмшиж байгаа иргэн, хуулийн этгээд хүүхдэд зориулсан тусгай багцын үйлчилгээтэй байх бөгөөд үйлчилгээний гэрээ байгуулахдаа тухайн этгээдийн асран хамгаалалд 18 нас хүрээгүй хүүхэд байгаа эсэхийг заавал асууж, насанд хүрэгчдэд зориулсан тусгай сувгийн үйлчилгээг хэрэглэх эсэхийг тохиролцоно*”, Хүний хувийн мэдээллийг хамгаалах тухай хуулийн 29 дүгээр зүйлийн 29.1-т “*Мэдээллийн эзнээс хуульд заасан үндэслэл болон анх зөвшөөрөл авснаас өөр зорилгоор мэдээлэл цуглуулах, боловсруулах, ашиглахыг хориглоно*”, Эрүүгийн хуулийн 16.9 дүгээр зүйлийн 1-т “*Хүүхэд оролцуулж садар самууныг сурталчилсан хэвлэл, ном зохиол, зураг, кино, дүрс бичлэг, бусад зүйлийг бэлтгэсэн, борлуулсан, тараасан, хадгалсан ...*” зэрэг зохицуулалт нь цахим орчинд хүүхдийн эрхийг хамгаалахтай холбогдон үүсэх харилцаанд шууд үйлчлэхээр байна.

Харин цахим орчинд хүүхдийн эрхийг хамгаалах тусгай хэм хэмжээг судлан үзвэл Хүүхэд хамгааллын тухай хуулийн 8 дугаар зүйлийн 8.1-т “*Эцэг, эх, асран хамгаалагч гэр бүлийн орчинд, багш, сургуулийн ажилтан сургуулийн орчинд, хуулиар үүрэг хүлээсэн төрийн байгууллага, хуулийн этгээд  бусад орчинд өөрсдийн эрх, үүргээ хэрэгжүүлэх замаар хүүхдийг түүний хөгжил, эрүүл мэнд, хүмүүжил, төлөвшилд, сөрөг нөлөө үзүүлэхүйц тоглоом ном, урлагийн бүтээл, мэдээ, мэдээлэл зар сурталчилгаа, цахим сүлжээнээс хамгаална*” мөн зүйлийн 8.4-т “*Сонин хэвлэл, телевиз, радио, цахим сүлжээ ашиглаж, хүүхдийн хувийн нууцад халдаж дуу, дуу-дүрсний, дүрсний бичвэр, гэрэл зураг тараасан, эсхүл гэмт хэрэг, зөрчил үйлдсэн гэж мэдээлсэн, олны өмнө гутаасан ажилтан, албан тушаалтан, иргэн, хуулийн этгээдэд хуульд заасан хариуцлага хүлээлгэнэ*” гэсэн нь тухайн асуудлыг зохицуулсан ерөнхий харилцаанд үйлчлэхээр байна.

Монгол Улсын хувьд кибер орчинд хүүхэд хамгаалалтай холбоотой нарийвчилсан зохицуулалттай бие даасан хууль байхгүй байна. Кибер орчинд хүүхэд хамгаалалтай холбоотой асуудлыг 2015 онд Эрүүгийн хуульд хүүхэд оролцуулж садар самууныг сурталчлах гэмт хэргийг цахим орчин ашиглаж үйлдэх зохицуулалт хийгдсэнээр эхлэл нь тавигдсан байна. Харин кибер орчны хүүхэд хамгаалалтай холбоотой харилцааг холбогдох хууль тогтоомжуудад нэмэлт, өөрчлөлт оруулах замаар зохицуулах алхмыг хийсэн байна. Тухайлбал, Эрүүгийн хууль, Хүүхэд хамгааллын тухай хууль тогтоомжид хүүхдийг кибер орчны хор хөнөөлөөс хамгаалах, гэм буруутай этгээдэд холбогдох хариуцлагыг хүлээлгэхээр зохицуулсан байдаг.

2021 оны 12 дугаар сарын 17-ны өдөр Кибер аюулгүй байдлын тухай хууль батлагдсанаар Эрүүгийн хуулийн 16.9 дүгээр “Хүүхэд оролцуулж садар самууныг сурталчилах” зүйлийн 2 дахь хэсгийн 2.1 дэх заалтын “цахим сүлжээ” гэснийг “кибер орчин” болгон өөрчилсөн байна.

Кибер аюулгүй байдлын тухай хуульд “кибер орчин” гэх мэдээлэлд хандах, нэвтрэх, цуглуулах, түүнийг боловсруулах, хадгалах, ашиглах боломж олгож байгаа мэдээллийн систем, мэдээллийн сүлжээний орчин байна гэсэн байна.

Нэгтгэн авч үзэхэд хууль тогтоомжийн зохицуулалт нь цахим орчинд хүүхдийн эрхийг хэрхэн хамгаалах, цахим гэмт хэргээс тухайлбал, цахим орчин бэлгийн хүчирхийлэл, зүй бус зар сурталчилгаа, хуурамч, мэдээ, мэдээллээс хэрхэн хамгаалах, сөрөг агуулгатай контентын хандалтыг хязгаарлах, арилгах талаарх эрх зүйн харилцааг цогцоор нь тусгайлан зохицуулаагүй байна.

**1.1.3. Цахим орчинд хүүхдийн эрхийг хамгаалахтай холбогдон үүсэх харилцааг хуулиар зохицуулах хэрэгцээ, шаардлагыг урьдчилан тандан судлахтай холбогдуулан үүсэн бий болсон асуудал, түүний мөн чанар, цар хүрээний талаарх судалгаа**

Өнөөдөр дэлхий нийтээрээ интернэт орчинд ихэнх цагийг өнгөрүүлж, цахим орчин нь нийгмийн амьдралд гүнзгий нөлөөлөх болжээ.

2021 оны байдлаар дэлхийн нийт хүн ам 7.87 тэрбум байгаагаас интернэт хэрэглэдэг 4.66 тэрбум (дэлхийн нийт хүн амын 59.5 хувь), гурван хүүхэд тутмын нэг нь интернэт хэрэглэгч, гурван интернэт хэрэглэгч тутмын нэг нь 18-аас доош насны хүүхэд байна[[4]](#footnote-4).

Дэлхий нийтийг хамарсан Коронавируст халдвар /Ковид-19/ өвчний улмаас дэлхийн нийт оюутан, сурагчдын 99 хувь буюу 1.7 тэрбум хүүхэд танхимын хэлбэрээр сургалт явуулах боломжгүй болоод байна[[5]](#footnote-5). Ийнхүү хүүхдэд танхимын хэлбэрээр сургалт явуулах боломжгүй байгаатай холбоотойгоор нийгэм, эдийн засагт олон асуудал, үр дагавар үүсч байгаа бөгөөд цахим хэлбэрээр сургалтыг үргэлжлүүлэх сонголттой тулгараад байна. Үүнээс шалтгаалан хүүхдүүдийн цахим орчны хэрэглээ нэмэгдэж, цахим орчинд өнгөрөөх хугацаа эрс уртассан. Манай улсад ч ийм нөхцөл байдал үүссэн билээ.

ДЭМБ-ын судалгаагаар жил бүр 200 сая хүүхэд бэлгийн мөлжлөг, хүчирхийллийн золиос болдог байна. Үүний тодорхой хувь нь цахим орчинд үйлдэгдэж, жилээс жилд хувь хэмжээ нь нэмэгдэж байгаа бөгөөд интернэт орчин нь мөлжлөг, хүчирхийллийн талбар болж байна[[6]](#footnote-6).

Цахим орчинд дараах төрлийн зөрчлүүд гарч, хүүхдийн эрх зөрчигдөж байгаа ба энэ нь тусгай зохицуулалт бүхий хуулийн төслийг боловсруулах хэрэгцээ, шаардлагыг тандан судлах чухал шаардлагатай болохыг илэрхийлж байна. Үүнд:

1. Хууль бус агуулга бүхий мэдээлэл;
2. Цахим орчинд харилцаа тогтоохтой холбоотойгоор үүсэх гэмт хэрэг, зөрчил;
3. Цахим орчин дахь ялгаварлан гадуурхалт;
4. Цахим орчин ашиглан сэтгэл санаа болон бие махбодийн дарамтанд оруулах;
5. Хүүхдийн итгэлийг олж, дасгах;
6. Хүүхдийн хувийн мэдээлэл, нууцад халдах зэрэг болно.

Цахим орчинд хүүхдийн эрхийн зөрчлийн асуудал өдөр ирэх тусам нэмэгдэж, хүүхдүүд сургуулийн орчиндоо цахим халдлагад өртөх нь ихэсч, улмаар үүнийг дагасан олон сөрөг үр дагаварууд бий болж байна.

Эдгээрийг судлан авч үзвэл:

Хүүхэд цахим орчноос хууль бус, хориотой мэдээлэл авснаар хүүхдийн хүмүүжил төлөвшилд сөргөөр нөлөөлж байна. Цахим орчин дахь ялгаварлан гадуурхалтаас үүдэн хүүхдүүд өөртөө итгэлгүй болох, нийгмийн харилцаанд орохоос айж эмээх, улмаар амиа хорлох шалтгаан нөхцлийг бий болгож байна. Түүнчлэн цахим орчинд бусадтай харилцаа тогтоож, улмаар гэмт хэргийн хохирогч болох явдалууд ч нэмэгдсээр байна.

Хэдийгээр ийнхүү цахим орчинд хүүхдийн эрхтэй хамааралтай олон хууль бус ажиллагаа явагдаж байгаа боловч цахим орчныг төрөөс бүхэлд нь хянан зохицуулах боломжгүй юм.

Тиймээс цахим орчин, интернэт хэрэглээг эрх зүйгээр зохицуулахын зэрэгцээ технологийн шийдлийн хувьд зохицуулах нь илүү оновчтой болохыг дэлхий нийтээр хүлээн зөвшөөрч байна.

Дийлэнх орнууд интернэт орчинд насанд хүрээгүй хүүхдэд сөргөөр нөлөөлөх мэдээллийг хориглох, хязгаарлах, үүнийг зохицуулах байгууллага, хороог байгуулан ажиллуулах арга замыг сонгон хэрэглэж байна.

Манай улсын хувьд ч хүүхдийн эрхийн зөрчил үүсгэх, насанд хүрээгүй хүүхдэд сөрөг нөлөө үзүүлэх мэдээллийг хориглох, хязгаарлах харилцааг зохицуулах зайлшгүй хэрэгцээ бий болсон гэж үзэхээр байна.

Ийнхүү цахим орчинд хүүхэд хамгааллын асуудлыг манай улсын хувьд хууль тогтоомжоороо бүрэн зохицуулаагүй бөгөөд энэ төрлийн харилцааг зохицуулах хууль зүйн болон практик хэрэгцээ, шаардлага үүсэн бий болсон байх тул эл асуудлыг урьдчилан тандан судлах явдал нэн чухлаар тавигдаж байна.

Тиймээс цахим орчинд хүүхдийн эрхийг хэрхэн хамгаалах нь зөв зохистой талаар судлан үзэх нь энэхүү тандан судалгааны *“үндсэн асуудал”*-аар тодорхойлж байна.

**Асуудлыг тодруулах үүднээс авсан судалгааны талаар**

Цахим орчинд хүүхдийн эрхийг хамгаалахтайхолбогдсон асуудлаар өсвөр насны хүүхдүүдээс болон эцэг, эх, асран хамгаалагч нараас дараах судалгааны анкетаар судалгаа авсан болно.

**Хүүхдээс авсан судалгааны анкетын загвар:**

**Цахим орчинд хүүхдийн эрхийг хамгаалах**

**ТАЛААРХ САНАЛ АСУУЛГА**

**/ХҮҮХДЭЭС АВАХ АСУУЛГА/**

|  |  |
| --- | --- |
| |  | | --- | | **Энэ өдрийн мэндийг хүргэе!**  Цахим орчинд хүүхдийн эрхийг хамгаалахтай холбогдсон харилцааг зохицуулахад чиглэсэн хуулийн төслийн хэрэгцээ, шаардлагыг урьдчилан тандан судлах судалгааны хүрээнд энэхүү санал асуулгыг бэлтгэсэн болно.  Бидний ажилд дэмжлэг үзүүлж энэхүү судалгааг үнэн зөв бөглөж өгөхийг танаас хичээнгүйлэн хүсье. | |

1. **Хэдэн настай вэ?**

а. 10-12

б. 12-14

в. 14-16

г. 16-18

**2. Өдөрт дунджаар хэдэн цагийг цахим орчинд өнгөрүүлдэг вэ?**

а. 1 хүртэлх цаг

б. 1-2 хүртэлх цаг

в. 2-4 хүртэлх цаг

г. 4 болон түүнээс дээш цаг

**3. Интернэтийг ихэнх тохиолдолд ямар зорилгоор хэрэглэдэг вэ?**

а. Мэдээ, мэдээлэл олж авах

б. Найз нөхдийн харилцаа

в. Хичээл, сургалттай холбоотойгоор ашиглах

г. Нийтийн сүлжээ (Фэйсбүүк, инстаграмм, твиттер, youtube, Tik tok зэрэг)

д. Онлайн тоглоом хайх, тоглох (Candy crush, PUBG mobile, Roblox, Talking Tom, Mobile Legend зэрэг)

е. Бусад

**4. Цахим орчинд танихгүй хүнээс ирсэн хүсэлт, мессежинд хариу өгдөг үү?**

а. Хариу өгдөг

б. Хариу өгдөггүй

в. Сонирхож үздэг

г. Шууд блок хийдэг

**5. Цахим орчинд интернэт сүлжээний хэрэглэгчдээс заналхийсэн, үзэн ядсан, гутаан доромжилсон агуулгатай зурвас, и-мэйл авч байсан уу?**

а. Тийм

б. Үгүй

**6. Хэрэв тийм бол дараах сонголтуудаас алийг нь сонгох вэ?**

а. Хувийн мэдээллийг нийтэд тараах

б. Дарамталсан үг зурвас

в. Гутаан доромжилсон үг сэтгэгдэл

г. Гэмт хэрэгт уруу татсан

е. Садар самуун сурталчилсан

ё. Бусад .........

**7. Интернэтэд буруу зйүлд уруу татсан агуулга бүхий мэдээ, мэдээлэлтэй тааралдаж байсан уу?**

а. Тийм

б. Үгүй

**8. Цахим орчинд хувийн мэдээллээ хамгаалах тохиргоог хэрэглэдэг үү?**

а. Хэрэглэдэг

б. Хэрэглэдэггүй

в. Тохиргооны талаар мэдэхгүй

г. Зарим мэдээллийг нууцалдаг

**9. Эцэг, эхийн зүгээс интернэт хэрэглээний цагт ямар нэгэн хяналт тавьдаг уу?**

а. Үргэлж

б. Заримдаа

в. Огт үгүй

**10. Эцэг, эхийн зүгээс интернэт хэрэглээний агуулгад ямар нэгэн хяналт тавьдаг уу?**

а. Үргэлж

б. Заримдаа

в. Огт үгүй

**11. Хэн нэгэн цахим орчинд гутаан доромжилж ялгаварлан гадуурхвал үүний эсрэг ямар арга хэмжээ авах вэ?**

а. Эцэг эх, гэр бүлийн гишүүддээ хандана

б. Найз нөхдөөсөө зөвлөгөө авна

в. Сургуулийн багшид хандана

г. Хүүхдийн тусламжийн байгуулагаас тусламж хүснэ

е. Бусад .........

**БАЯРЛАЛАА**

**Эцэг, эх, асран хамгаалагч нараас авсан судалгааны анкетын загвар:**

**Цахим орчинд хүүхдийн эрхийг хамгаалах**

**ТАЛААРХ САНАЛ АСУУЛГА**

**/ЭЦЭГ ЭХЭЭС АВАХ АСУУЛГА/**

|  |  |
| --- | --- |
| |  | | --- | | **Танд энэ өдрийн мэндийг хүргэе!**  Цахим орчинд хүүхдийн эрхийг хамгаалахтай холбогдсон харилцааг зохицуулахад чиглэсэн хуулийн төслийн хэрэгцээ, шаардлагыг урьдчилан тандан судлах судалгааны хүрээнд энэхүү санал асуулгыг бэлтгэсэн болно.  Бидний ажилд дэмжлэг үзүүлж энэхүү судалгааг үнэн зөв бөглөж өгөхийг танаас хичээнгүйлэн хүсье. | |

**1. Та хүүхдийнхээ цахим орчны хэрэглээнд хяналт тавьдаг уу?**

а. Хяналт тавьдаг

б. Хяналт тавьдаггүй

в. Хааяа хяналт тавьдаг

2. Та цахим орчин дахь мэдээллийн шүүлт хийх тохиргооны талаар хэр мэдээлэлтэй вэ?

а. Шүүл хийх тохиргоо ашигладаг

б. Сонсож байсан

в. Мэдэхгүй

**3. Таны хүүхэд цахим орчинд үе тэнгийнхний дарамт, шахалтанд өртөж байсан уу?**

а. Тийм

б. Үгүй

в. Мэдэхгүй

**4. Таны хүүхэд цахим дарамтанд өртөж байсан тухай гэр бүлийнхэндээ хэлдэг үү?**

а. Тийм

б. Үгүй

**5. Та цахим орчинд хүүхдийн хамгаалалын талаар хэр мэдээлэлтэй вэ?**

а. Хангалттай

б. Дунд

в. Бага зэрэг

г. Мэдэхгүй

**6. Таньд цахим орчинд хүүхэд хамгаалалын эрх зүйн зохицуулалттай холбоотой санал байвал дор бичнэ үү.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ТАНД БАЯРЛАЛАА**

**Судалгааны үр дүн:**

Судалгааг өсвөр насны хүүхдүүдээс онлайн болон цаасан хэлбэрээр цуглуулсан бөгөөд нийт 1129 хүүхэд хамрагдсан байна. Эцэг, эх, асран хамгаалагч нараас онлайн хэлбэрээр судалгааг авсан бөгөөд нийт 253 иргэд хамрагдсан байна.

***а/ Хүүхдээс авсан судалгааны үр дүн:***

Нийт 1129 хүүхдээс авсан судалгааны үр дүнд дараах дүгнэлтүүдийг хийж байна. Үүнд:

-Тус судалгаанд оролцсон нийт хүүхдүүдийн насаар ангилан үзвэл нийт судалгаанд оролцогчдын 40 хувь нь 12-14 насны хүүхдүүд хамрагдсан байна;

- 46 хувь нь 2-4 хүртэлх цагийг цахим орчинд өнгөрүүлдэг байна;

-Давхардсан тоогоор нийт 79 хувь нь нийтийн сүлжээ (Фэйсбүүк, инстаграмм, твиттер, youtube, Tik tok зэрэг)-нд холбогдохоор, 65 хувь нь найз нөхдийн харилцаа холбоо тогтоохоор цахим орчныг хэрэглэдэг байна;

-Цахим орчинд интернэт сүлжээний хэрэглэгчдээс заналхийсэн, үзэн ядсан, гутаан доромжилсон агуулгатай зурвас, и-мэйл авч байсан уу гэсэн асуулгад 78 хувь нь авч байгаагүй гэсэн хариулт өгсөн нь сайшаалтай байна;

-Харин авч байсан гэж хариулсан 22 хувийн оролцогчдоос 50 хувь нь хувийн мэдээллийг нь нийтэд тараасан гэсэн хариултыг сонгосон байна;

-Интернэтэд буруу зүйлд уруу татсан агуулга бүхий мэдээ, мэдээлэлтэй тааралдаж байсан уу гэдэгт 56 хувь нь тийм гэж хариулснаас үзвэл цахим сүлжээнд буруу зүйлд уруу татсан агуулга бүхий мэдээ, мэдээлэл нь ямар нэгэн шүүлтүүргүйгээр байршиж байдаг гэсэн дүгнэлтэд хүрэхээр байна;

-Цахим орчинд хувийн мэдээллээ хамгаалах тохиргоог хэрэглэдэг үү гэсэн асуулгад 60 хувь нь хэрэглэдэг гэж хариулсан байна;

-Эцэг, эхийн зүгээс интернэт хэрэглээний цаг болон агуулгад хяналт тавьдаг уу гэж асуухад заримдаа гэдгийг 55 хувь нь сонгосноос үзвэл цахим сүлжээн дэх эцэг эхийн хяналт сул байна;

-Хэн нэгэн цахим орчинд гутаан доромжилж ялгаварлан гадуурхвал үүний эсрэг ямар арга хэмжээ авах вэ гэдэгт судалгаанд оролцсон нийт хүүхдүүдийн 59 хувь нь эцэг эх, гэр бүлийн гишүүддээ хандана, 41 хувь нь найз нөхдөөсөө зөвлөгөө авна гэсэн хариултыг сонгосон байна.

Үүнээс нэгтгэн дүгнэвэл 10-18 насны нийт 1129 хүүхдээс судалгаа авахад интернэтийг 2-4 цаг хүртэлх хугацаанд хэрэглэдэг, интернэтийг ихэвчлэн нийтийн сүлжээ (Фэйсбүүк, инстаграмм, твиттер, youtube, Tik tok зэрэг)-нд холбогдох, найз нөхөдийн харилцаа холбоо тогтооход хэрэглэдэг, интернэт хэрэглээний цаг болон агуулгад эцэг, эхийн хяналт сул байдаг, интернэтэд буруу зүйлд уруу татсан агуулга бүхий мэдээ, мэдээлэлтэй тааралддаг, цахим орчинд гутаан доромжилж ялгаварлан гадуурхвал нийт хүүхдүүдийн 59 хувь нь эцэг эх, гэр бүлийн гишүүддээ хандахаар байна гэсэн дүгнэлтэд хүрч байна.

***б/ Эцэг эхээс авсан судалгааны үр дүн:***

Нийт 253 эцэг, эхээс 6 төрлийн асуулга бүхий судалгаа авахад эцэг эхийн хяналт сул байдаг, хүүхдүүд цахим орчинд дарамт шахалтанд өртөж байгаагүй, хүүхэд цахим дарамтанд өртөж байсан тухай гэр бүлийнхэндээ хэлдэггүй, цахим орчинд хүүхэд хамгааллын талаар мэдлэг дунд эсхүл бага зэрэг гэсэн хариултуудыг дийлэнх нь сонгосон байгаа бөгөөд тусгайлсан хууль гаргах нь зүйтэй гэсэн саналыг дийлэнх нь гаргасан байна.

Эцэг, эхчүүдээс цахим орчинд хүүхэд хамгаалалын эрх зүйн зохицуулалттай холбоотой дараах саналуудыг ирүүлсэн байна. Үүнд:

* *хууль тогтоомжоор зохицуулах шаардлагатай гэж боддог;*
* *эцэг эхчүүдийг цахим орчны мэдлэгийг нэмэгдүүлэх;*
* *тусгайлан хууль гаргаж сайтар хамгаалах нь зүйтэй байна;*
* *цахим орчны хэрэглээг хянах, аль болох утасны хэрэглээг багасгаж өөр зүйлд анхаарлыг хандуулах спортын ямар нэг төрлөөр хичээллүүлэх;*
* *Цахим орчинд зарим мэдээллийг хаалттай болгох, хүүхэд нэвтэрдэг учраас хориотой үг хэл ашиглахыг таслан зогсоох болон хүчирхийлэлтэй мэдээлэл түгээхгүй байх;*
* *Эрхзүйн зохицуулалт байх хэрэгтэй гэж боддог. Ганц хүүхэд ч биш шүү дээ. Хүүхдүүдээ цаг үргэлж хянаж чадахгүй, цаг үргэлж цахим хэрэглээг нь хязгаарлаад байж болохгүй асуудал эцэг эх бүрт бий байх. Эрхзүйн зохицуулалттай болж ухуулга хийж байж хүүхэд ч, томчууд ч өөрийгөө ч өрөөл бусдыг ч хамгаалах сэтгэл зүйтэй болох байх гэж боддог;*
* *Тодорхой сайт вэбүүдэд нэвтрэх боломжгүй нас заах;*
* *Насанд хүрээгүй хүүхдүүдийг заавал цахим орчинд холбож байгаа нь таалагддаггүй. Ангийн групп нээчихээд тэндээ энэ тэр зар оруулна. Багш нар бүүр шөнийн 23 24цагт ангийнхаа хүүхдүүдэд зарын чанартай мэдээлэл оруулдаг. Одоо шалгалт энэ тэр мэдээллээ цахим групптэй оруулдаг энэ мэтээр хүүхдийг цахим орчноос хол байлгах нөхцөл бүрдэхгүй байна. Зарим нь бүр цахимаар гэрийн даалгавар өгнө гээд тараадаг;*
* *Энэ төрлийн зохицуулалт байх нь зөв. Гол нь эрх зүйн орчин болоод технологийн шийдэл нь сайн байх хэрэгтэй;*
* *FB -г тодорхой насанд хүрсэн хүн хэрэглэгч болдог. Гэтэл хичээл мэдээлэл нь бүгд FB-ээр дамжиж хүрч байна. Тиймээс ямар ч арга байхгүй хэрэглэгч болсон. Тиймээс хамгаална гэдгийг хэрхэн ойлгохоо мэдэхгүй байна;*
* *Хүүхдийн цахим орчин дахь хэрэглээ нь эцэг эх, асран хамгаалагчдын хараа хяналттай шууд холбоотой учир түүнд чиглэсэн зүйл заалт оруулж хариуцлагыг өндөржүүлэх тал дээр анхаарах;*
* *эрх зүйн мэдээллийн талаар мэдээлэл өгөх;*
* *Сургуулийн эцэг эхчүүд нийлээд гар утас, PC-ний хэрэглээ хянах төлбөртэй цогц программ худалдаж авбал зүгээр байх;*
* *Энэ төрлийн гэмт хэрэг гарч л байгаа байх. Сайн хуульчилж өгөх ёстой;*
* *Шүүлтүүртэй мэдээллийг хүргэх;*
* *Цахим орчинд байршуулж байгаа мэдээлэлд тодорхой босго тавьж, мэдээлэл байршуулж байгаа эх сурвалжийг хянадаг байх шаардлагатай байна;*
* *Эцэг эхчүүд өөрсдөө анхаарах;*
* *Цахим орчины хэрэглээг багасгах* зэрэг болно.

Дээр дурдсан асуултанд хариулт өгсөн агуулгыг ерөнхийд нь дүгнэн үзвэл эцэг, эх, асран хамгаалагч нар цахим орчинд хүүхэд хамгаалалын эрх зүйн орчинг бүрдүүлэх, хүүхдэд хүрч байгаа мэдээллэлд хяналт тавих, шүүлт хийх, тус асуудлыг нийтэд хүрэхүйц түгээх, сурталчилах зэрэг талаар дурдсан байна.

Судалгааны дүнг Хавсралт 2-оос дэлгэрүүлэн үзнэ үү.

* 1. ***Тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээдийг тодорхойлсон нь***

Энэхүү хэсгээр тухайн асуудлаар эрх, хууль ёсны ашиг сонирхол нь хөндөгдөж байгаа нийгмийн бүлэг, иргэд, аж ахуйн нэгж, байгууллага, бусад этгээдийг тодорхойлсон бөгөөд тэдгээрт нөлөөлж буй хэлбэрийг цахим орчинд хүүхдийн эрхийг хамгаалах талаарх судалгааны дүнд үндэслэн гаргасан болно.

***Хүснэгт 1***

*Эрх ашиг нь хөндөгдөж байгаа бүлэг*

|  |  |  |
| --- | --- | --- |
| Эрх ашиг нь хөндөгдөх бүлэг | | Нөлөөлж буй хэлбэр |
| 1. | Төрийн байгууллага, албан тушаалтан | -Ерөнхий боловсролын сургуулийн сургалтын хөтөлбөрт цахим орчны зөв зохистой хэрэглээний талаархи мэдээлэл хангалтгүй байгаатай холбоотойгоор цахим орчны зохистой хэрэглээний талаарх сургалтын гарын авлага, материал, модуль хөтөлбөртэй болох хэрэгцээ, шаардлага байна.  -Харилцаа холбооны зохицуулах хорооноос хүүхдийн интернэт хэрэглээтэй холбоотой Эцэг эх, багш нарт зориулсан зөвлөмж, Үйлчилгээ эрхлэгчдэд зориулсан зөвлөмж, Бага насны хүүхдүүдэд зориулсан зөвлөмж[[7]](#footnote-7)-ийг гаргаж өөрийн цахим хуудаст байршуулсан байх боловч зөвлөмжийн хэрэгжилт сул, түүнийг таниулан сурталчилах ажил сайтар хийдэггүй байна. |
| 2. | Аж ахуйн нэгж, байгууллага | -Интернэтийн үйлчилгээ эрхлэгч нь насанд хүрээгүй хэрэглэгчид хүрэх сөрөг мэдээллийг шүүгч програм хангамжийн мэдээллийг хэрэглэгчид хүргэх үүргийг хуульчилах шаардлагатай.  -Аж ахуйн, нэгж байгууллага нь цахим орчинд сурталчилгаа, мэдээ, мэдээлэл түгээхдээ насанд хүрээгүй этгээдэд хориглосон агуулга бүхий мэдээлэлд анхааруулах тэмдэг, тэмдэглэгээ, хандалтыг хязгаарласан програм ашигладаггүй байна. |
| 3. | Төрийн бус байгууллага | -Хүүхдийн эрхийг хамгаалах чиглэл бүхий төрийн бус байгууллагууд цөөнгүй байх боловч үйл ажиллагааны хэрэгжилт хангалтгүй, хүүхдийн цахим орчны хэрэглээний талаарх судалгаа шинжилгээний ажил хийдэггүй, энэ талаарх сургалт, мэдээллийн арга хэмжээ хангалтгүй байна. |
| 4. | Иргэн | - Цар тахлын нөлөөгөөр сургалтын үйл ажиллагаа цахимаар явагдаж байгаатай холбоотой хүүхдийн интернэт хэрэглээний хугацаа нэмэгдэж, түүнд эцэг, эхийн зүгээс хяналт тавьдаггүй,  -Эцэг, эхийн зүгээс цахим орчинд нэвтрэх хэрэгсэлд хяналтын программуудын тохиргоог идэвхижүүлдэггүй,  - Интернэтийн хэрэглээтэй холбоотой хүүхдэд мэдээлэл, зөвлөгөө өгдөггүй, зарим тохиолдолд эцэг, эхийн интернэт хэрэглээний мэдлэг дутмаг байна. |
| 5. | Хэвлэл, мэдээллийн байгууллага | -Хүүхдийг зохисгүй контентоос хамгаалах зорилгоор хязгаарлалт хийх арга хэмжээг хэрэгжүүлдэггүй,  -Цахим хэрэглээтэй холбоотой мэдлэг, мэдээлэл олгох хөтөлбөр, контент, сурталчилгаа дутмаг байна. |

* 1. ***Тухайн асуудал үүссэн шалтгаан, нөхцөлийг тодорхойлсон нь:***

Хууль зүйн үндэсний хүрээлэн цахим орчин дахь хүүхдийн эрхийн хамгаалалтын талаарх хууль тогтоомжийг түүвэрлэн судлаад[[8]](#footnote-8) цахим орчинд хүүхдийг хамгаалах талаарх эрх зүйн бие даасан, тусгай зохицуулалт Монгол Улсад дутагдалтай байгааг онцолжээ.

Цахим орчинд хүүхдийн эрх зөрчигдсөөр байгааг статистикийн тоо баримтуудаас харж болно. Тодруулбал, “Өсвөр үеийнхний цахим хэрэглээний өнөөгийн байдал” судалгааны “Цахим орчны хүүхдийн эрхийн зөрчил” бүлэгт:

* *Гурван хүүхэд тутмын нэг нь цахим орчны хувийн нууц мэдээллээ хадгалах тохиргоог огт мэддэггүй бөгөөд эцэг, эхчүүдийн энэ талын мэдлэг нь хүүхдээсээ муу;*
* *Хоёр хүүхэд тутмын нэг нь садар самууныг сурталчилсан мэдээлэлтэй тогтмол тааралддаг, таван хүүхэд тутмын дөрөв нь цахимаар зүй бус утгатай зурвас авдаг ба эцэг эхчүүдийн ийм төрлийн сөрөг мэдээллийг шүүх программ хангамжийг ашиглах чадвар 95 хувьд нь огт байхгүй байна;*
* *Интернэтийн байгууллага хэрэглэгчтэй гэрээ байгуулахдаа насанд хүрээгүй хүн байгаа эсэхийг 84 гаруй хувь нь асуугаагүй байна. Интернэтийн компаниуд бага насны хүүхэдтэй айлд сөрөг мэдээллийг шүүгч программыг заавал суулгуулах шаардлагатайг мэдээлэх үүргээ биелүүлэхгүй, нийгмийн хариуцлагаа ухамсарлахгүй байна;*
* *Гурван хүүхэд тутмын нэгнийх нь гар утасны дугаар өөр хүний нэр дээр бүртгэлтэй байна. Гар утасны дугаарыг хүүхдийн нэр дээр бүрэн бүртгэлжүүлснээр хориглосон буюу сөрөг нөлөө бүхий мэдээлэл хүлээн авахаас урьдчилан сэргийлэхэд ач холбогдолтой гэж үзэж байна.”[[9]](#footnote-9)* гэсэн дүгнэлтэд хүрч, цахим орчинд хүүхэд хамгаалах хууль шаардлагатай байгааг дурьджээ.

Коронавирус (Ковид 19)-ын цар тахалын улмаас хүүхдийн интернэтийн хэрэглээ нэмэгдсэнтэй холбоотойгоор одоогийн хүүхдийн эрхийг хамгаалах хууль тогтоомжийн хэрэгжилт хангалтгүй байгааг судалгааны үр дүнгээс харж болохоор байна. Тодруулбал, Цахим орчин дахь хүүхдийн аюулгүй байдлын талаар судалгааны тайлангийн Интернэтэд орох нь хэр зэрэг аюултай гэж үзэж байгаа талаарх асуулгын үр дүнд “*хүүхдүүдийн 25% буюу 10 хүүхэд тутмын 2-3 нь хувийн мэдээллээ бусдад алдах аюултай гэж үзэж байна. Үүний дараа дөнгөж 9% нь хакердуулах, фейсбүүкийн нууц үг, бусад мэдээллээ алдах болон нүдний хараа муудах аюул бий гэж үнэлж байна. Өөрөөр хэлбэл, хүүхдүүд цахим орчны эрсдэлийн түвшинг хэт багаар дүгнэж байж болзошгүй зүйл харагдаж байна*.”[[10]](#footnote-10) гэж дүгнэжээ.

Цахим орчинд үүсэх харилцаанаас үүдэлтэй гэмт хэргүүд (садар самуун үйлдэл хийлгэх зорилготой цахим өдөөлт, цахим шоглолт/зовоолт, гүтгэх, сэтгэл санааны хохирол учруулах, сэтгэл санаа болон бие махбодийн дарамтанд оруулах гэх мэт) сүүлийн жилүүдэд ихээр нэмэгдэж байгаатай холбоотой цахим орчинд хүүхдийн эрхийг хамгаалах асуудал нэн чухал болоод байна. Хүүхдийн хувийн мэдээлэл нь цахим орчинд нээлттэй, ил тод байх, эцэг, эхийн хараа хяналт сул зэрэг нь хүүхдийг энэ төрлийн гэмт хэргийн хохирогч болох нөхцлийг бүрдүүлж байна.

Түүнчлэн олон нийтийн дунд цахим орчинд хүүхдийн эрхийг хамгаалах талаарх ухамсар хандлагыг нэмэгдүүлэхэд чиглэсэн арга хэмжээ, хүүхдэд интернэтийг зүй зохистой ашиглах талаарх мэдлэг олгоход чиглэсэн иргэн, хуулийн этгээд болон төрийн болон бус байгууллагын үйл ажиллагааг зохицуулсан хууль тогтоомжийн зохицуулалт дутмаг байна.

Цахим орчинд хүүхдийн эрхийн зөрчилтэй холбоотой зохицуулалт дутмаг байгаагаас цахим орчин дэх хүүхдийн эрхийн зөрчлийг шийдвэрлэхгүйгээр орхигдуулах нөхцөл байдалд хүрч байна.

**ХОЁР.** **АСУУДЛЫГ ШИЙДВЭРЛЭХ ЗОРИЛГЫГ ТОМЬЁОЛСОН НЬ**

Цахим орчинд хүүхдийн эрхийг хамгаалах талаарх асуудлуудыг судлан тодруулж, дүн шинжилгээ хийсний үндсэн дээр “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын 4 дүгээр зүйлд заасны дагуу дээрх асуудлуудыг шийдвэрлэх зорилгыг томьёолсон болно.

Асуудлыг шийдвэрлэх зорилго нь цахим орчинд хүүхдийн мэдээллийн аюулгүй байдлыг хангах, хүүхдийг цахим дарамт, заналхийлэл, эрсдэлт нөхцөлд өртөхөөс урьдчилан сэргийлэх, хамгаалах үйл ажиллагааны тогтолцоо, эрх зүйн үндсийг тогтооход чиглэгдсэн Цахим орчинд хүүхдийн эрхийг хамгаалах тухай хуулийн төслийг боловсруулах явдал юм.

Энэхүү зорилгын хүрээнд дараах зорилтыг хэрэгжүүлнэ. Үүнд:

1. Гэр бүлийн орчинд хүүхдийн мэдээллийн аюулгүй байдлыг хангах,
2. Боловсрол, сургалтын байгууллага хүүхдийн мэдээллийн аюулгүй байдлыг хангах,
3. Цахим сүлжээний үйлчилгээ эрхлэгч хүүхдийн мэдээллийн аюулгүй байдлыг хангах,
4. Бусад этгээд цахим орчинд хүүхдийн мэдээллийн аюулгүй байдлыг хангах,
5. Цахим орчинд хүүхдийн эрхийг хамгаалах талаар төрийн байгууллагын уялдаа холбоо, зохион байгуулалтын хууль эрх зүйн орчныг бүрдүүлэх,
6. Цахим орчинд хүүхдийн эрхийн зөрчилтэй холбоотой гомдол, мэдээлэл хүлээн авах, шийдвэрлэх түргэн, шуурхай, чирэгдэлгүй байхаар зохицуулах зэрэг зорилтыг хэрэгжүүлнэ.

**ГУРАВ. АСУУДЛЫГ ЗОХИЦУУЛАХ ХУВИЛБАРЫГ ТОГТООЖ, ЭЕРЭГ БОЛОН СӨРӨГ ТАЛЫГ ХАРЬЦУУЛСАН НЬ**

Аргачлалын 5.1-т зааснаар асуудлыг зохицуулах хувилбаруудыг тогтоож, эерэг болон сөрөг талыг харьцуулан үзэх ажлын хүрээнд дээр дурдсан асуудлыг шийдвэрлэх зорилгыг биелүүлэхэд чиглэсэн хувилбаруудыг тогтооно.

Аргачлалын дээрх зүйлд зааснаар асуудлыг шийдвэрлэх доор дурдсан хувилбарууд байна:

5.1.1.“тэг” хувилбар буюу шинээр зохицуулалт хийхээс татгалзах;

5.1.2.хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх;

5.1.3.зах зээлийн механизмаар дамжуулан төрөөс зохицуулалт хийх;

5.1.4.төрөөс санхүүгийн интервенц хийх;

5.1.5.төрийн бус байгууллага, хувийн хэвшлээр тодорхой чиг үүргийг гүйцэтгүүлэх;

5.1.6.захиргааны шийдвэр гаргах;

5.1.7.хууль тогтоомжийн төсөл боловсруулах.

Энэхүү тайлангийн 1.3 дахь хэсэгт заасан асуудлыг шийдвэрлэх хувилбарыг зэрэгцүүлэн авч үзвэл:

*Хүснэгт №2*

|  |  |  |  |  |
| --- | --- | --- | --- | --- |
| Хувилбар | | Зорилгод хүрэх байдал | Зардал, үр өгөөжийн харьцаа | Үр дүн |
| 1. | “Тэг” хувилбар | Өнөөгийн үүсэж байгаа асуудал, бэрхшээл хэвээр үлдэнэ. Зорилгод хүрэх боломжгүй. | Зардал нэмэгдэхгүй боловч үүссэн асуудал шийдвэрлэгдэхгүй. | Үр дүнгүй |
| 2. | Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх | Цахим орчинд хүүхдийн эрхийг хамгаалах асуудлыг данганц хэвлэл мэдээллийн болон бусад хэрэгслээр олон нийтэд хандсан ухуулга сурталчилгаа, соён гэгээрүүлэх ажил хийх нь хүлээгдэж байгаа үр дүнд хүрэх хангалттай арга хэмжээ болж чадахгүй юм. | Хэвлэл мэдээлэл, олон нийтэд таниулах зорилготой холбоотой сургалт, нэвтрүүлэг, ухуулга хийх нэмэлт зардал гарах боловч энэ талаар хийгдэж буй арга хэмжээ асуудлыг шийдэхгүй.  Гэхдээ нэмэлт байдлаар энэ зохицуулалтын хувилбарыг ашиглах боломжтой байна. | Үр дүн хангалттай бус |
| 3. | Зах зээлийн механизмаар дамжуулан төрөөс зохицуулалт хийх | Асуудал үүссэн гол шалтгаантай холбоогүй тул зорилгод хүрэх боломжгүй. | Зардал, үр өгөөж тооцох боломжгүй. | Үр дүнгүй |
| 4. | Төрөөс санхүүгийн интервенц хийх | Төрөөс санхүүгийн дэмжлэг үзүүлэх тохиолдолд хүний нөөц, техник, технологийг бэхжүүлэх боломжтой ч зорилгыг бүрэн хамарч чадахгүй. | Ихээхэн зардал шаардлагатай. Үр өгөөж нь хүний нөөц, техник, технологийг бэхжүүлэх хэдий ч зорилгод хүрэхгүй. | Үр дүнгүй |
| 5. | Төрийн бус байгууллага, хувийн хэвшлээр тодорхой чиг үүрэг гүйцэтгүүлэх | Цахим орчинд хүүхдийн эрхийг хамгаалахтай холбоотой төрийн чиг үүргийг төрийн бус байгууллага, хувийн хэвшлээр гүйцэтгүүлэх боломжгүй. Харин эдгээр байгууллагууд зах зээлийн механизмаар цахим орчинд хүүхдийн эрхийг хамгаалах хангах үйл ажиллагаанд оролцох боломжтой. | Тодорхой зардал гарах хэдий ч үр өгөөж нь бага. | Үр дүнгүй |
| 6. | Захиргааны шийдвэр гаргах | Асуудал үүссэн гол шалтгаантай холбоогүй тул зорилгод хүрэх боломжгүй. | Зардал, үр өгөөж тооцох боломжгүй. | Үр дүнгүй |
| 7. | Хууль тогтоомжийн төсөл боловсруулах | Зохицуулагдаагүй байгаа харилцааг зохицуулах боломжтой болж зорилгыг бүрэн хангах боломжтой. | Зардал гарах боловч үр өгөөж нь зорилгод хүрэхүйц байна. | **Үр дүнтэй** |

Асуудлыг зохицуулах хувилбаруудыг тогтоож, эерэг болон сөрөг талыг харьцуулж үзэхэдхууль тогтоомж батлан гаргах хувилбар нь хамгийн оновчтой хувилбар гэж үзэж байна. Түүнчлэн энэхүү тайланд дурдсан асуудал нь хүүхдийн эрхтэй шууд хамааралтай тул *“*Хууль тогтоомжийн хэрэгцээ, шаардлагыг урьдчилан тандан судлах аргачлал”-ын 5.4.1-д заасны дагуу хууль тогтоомжийн төсөл хэрэгжүүлэх хувилбарыг шууд сонгохоор байгаа нь эдгээр асуудлуудыг зохицуулах хүрээнд хууль тогтоомж батлан гаргах хувилбар нь хамгийн сайн хувилбар мөн гэдгийг давхар нотолж байна.

Иймд хуулийн төслийн агуулга, зохицуулалтыг өмнө тодорхойлсон зорилгын дагуу дараах ерөнхий байдлаар томьёолж байна. Өөрөөр хэлбэл, энэхүү хуулийн төсөл нь цахим орчинд хүүхдийн эрхийг хамгаалахтай холбогдсон харилцааг зохицуулах зорилготой байна.

**ДӨРӨВ. ХУУЛЬ ТОГТООМЖИЙН ТӨСӨЛ БОЛОВСРУУЛАХ ЗОХИЦУУЛАЛТЫН ХУВИЛБАРЫН ҮР НӨЛӨӨГ ТАНДАН СУДАЛСАН НЬ**

Хууль тогтоомжийн тухай хууль болон Засгийн газраас баталсан аргачлалын 6-д заасны дагуу сонгосон хувилбарын үр нөлөөг аргачлалд заасан ерөнхий асуултуудад хариулах замаар дүгнэлтийг нэгтгэн гаргалаа. Энэ талаарх тодорхой хариултыг Хавсралт 3-аас дэлгэрүүлэн үзнэ үү.

**4.1. Хүний эрхэд үзүүлэх үр нөлөө**

Хүний эрхийн нэг хэсэг томоохон салаа мөчир бол хүүхдийн эрх мөн. Нэгдсэн Үндэсний Байгууллагын (НҮБ) Хүүхдийн эрхийн тухай Конвенц буюу хүүхдийн эрхийн тухай цогц хэм хэмжээ бүхий баримт бичгийг 1989 оны 11-р сарын 20-ны өдөр баталснаас хойш 193 орон нэгдэн орсон ба уг конвенцод Монгол Улс 1990 онд нэгдэн орсон байна. Хүүхдийн эрхийн тухай конвенцын 2-р зүйлд хүүхэд гэдэг 18 нас хүрээгүй хүн бүрийг хэлнэ гэж заасан. Тухайн конвенцод хүүхдийн суурь дөрвөн эрхийг заасан нь амьд явах эрх, хөгжих эрх, хамгаалуулах эрх болон оролцох эрх юм.

Гэвч мэдээллийн технологи хурдацтай хөгжихийн хэрээр олон нийтийн сүлжээг түлхүү ашиглаж өөрийн үзэл бодол, байр суурийг цахим хуудас, юүтүб /youtube/, фэйсбүүк /facebook/, твиттер /twitter/ гэх мэт сүлжээг ашиглаж үзэл бодол, санал сэтгэгдлээ бичиж байгаа нь нэг талаас хүний үзэл бодлоо чөлөөтэй илэрхийлэх эрхийн талбар хэдий ч нөгөө талаас хүүхдийн эрх, тэдгээрийн эсэн мэнд амьдрах, хөгжих зэрэг ялгаварлалтаас ангид байх, хүүхдэд ээлтэй орчинг бий болгох гэх мэтчилэн хүүхдийн эрхийг хөндсөөр байна.

Цахим орчинд хүүхдийн эрхийг хамгаалах тухай хуулийн төсөл боловсруулах хувилбар нь хүний эрхэд ямар нэгэн сөрөг нөлөө үзүүлэхгүй. Харин Монгол Улсын Үндсэн хуулиар тунхагласан хүний эрх, эрх чөлөө, түүнчлэн Хүүхдийн эрхийн тухай хууль, Хүүхэд хамгааллын тухай хуулийн хэрэгжилтийг хангах эерэг нөлөө үзүүлнэ. Тухайлбал, интернэт дэх хууль бус агуулгыг хориглох, бэлгийн хүчирхийлэл, мөлжлөгийг устгах, цахим орчинд хүүхдийн эрх баталгаажих зэрэг эерэг нөлөө үзүүлнэ.

**4.2.Эдийн засагт үзүүлэх үр нөлөө**

Хуулийн төсөл боловсруулах хувилбар нь эдийн засагт сөрөг нөлөө үзүүлэхгүй бөгөөд Хүүхэд хамгааллын тухай хуулийн 8 дугаар зүйлд Хэвлэл, мэдээлэл, цахим орчин дахь хүүхэд хамгааллын асуудлыг тусгасны дагуу хүүхэд, өсвөр үеийнхнийг дэлгэцийн донтолт, цахим орчны гэмт хэрэг, хүчирхийлэл, дарамтаас урьдчилан сэргийлэх, мэдээллийн техник, технологийн зохистой хэрэглээг дэмжиж ажиллах чиглэлээр НҮБ-ын Хүүхдийн сан, Харилцаа холбоо, мэдээллийн технологийн газар, Харилцаа холбооны зохицуулах хороо, Гэмт хэргээс урьдчилан сэргийлэх ажлыг зохицуулах зөвлөл, Цагдаагийн ерөнхий газар, Гэр бүл, хүүхэд, залуучуудын хөгжлийн газар хамтран ажиллах зэргээр ажлын байр бий болно.

Хууль зүй, дотоод хэргийн яамнаас салбар дундын зохицуулалтыг ханган ажиллах хүрээнд НҮБ-ын Хүүхдийн сангийн санхүүжилтээр 2019 оноос эхлэн олон улсын “Бид хамгаална” загварыг хэрэгжүүлж, цахим орчин дахь хүүхдийн эсрэг бэлгийн хүчирхийлэл, мөлжлөгөөс урьдчилан сэргийлэх ажлыг хэрэгжүүлж байгаа ба үүнтэй холбогдуулан цахим орчин дахь хүүхдийн эрхийг хамгаалах төрлийн ажиллагааг хөхиүлэн дэмжих үр нөлөөтэй байна.

**4.3.Нийгэмд үзүүлэх үр нөлөө**

Хуулийн төсөл боловсруулах хувилбар нь нийгэмд ямар нэгэн сөрөг нөлөө үзүүлэхгүйн зэрэгцээ техникийн тусламжтай авч хэрэгжүүлэх арга хэмжээний хүрээнд шүүлтийн програм ашиглах (filtering), техникийн тусламжтай агуулгын рейтинг тогтоох, хор хөнөөлтэй агуулгыг шошголох (labeling), хүүхдийн насыг магадлах систем бий болгох (age verifictaion system) зэрэг нийгмийн техникийн хөгжлийн арга хэлбэр ашиглаж, нийгэмд илүү эерэг орчин үүсгэнэ.

Түүнчлэн хүүхэд ихээр цуглардаг орчин /жишээ нь: боловсролын байгууллагууд/-оор бүсчлэн зохицуулах арга, хүүхдэд зориулсан тусгай сайтуудыг ажиллуулах, олон нийтийн дунд энэ талаарх ухамсар хандлагыг нэмэгдүүлэхэд чиглэсэн арга хэмжээг авах зэргээр нийгмийн хөгжилд эерэг үр нөлөө үзүүлнэ.

**4.4.Байгаль орчинд үзүүлэх үр нөлөө**

Хуулийн төсөл боловсруулах хувилбар нь байгаль орчинд ямар нэгэн сөрөг нөлөө үзүүлэхгүй.

**4.5. Монгол Улсын Үндсэн хууль, Монгол Улсын олон улсын гэрээ, бусад хуультай нийцэж байгаа эсэх**

Хуулийн төсөл боловсруулах хувилбар нь Монгол Улсын Үндсэн хууль, Монгол улсын Олон улсын гэрээ болон бусад хууль тогтоомжтой бүрнээ нийцэх юм.

**ТАВ. ЗОХИЦУУЛАЛТЫН ХУВИЛБАРУУДЫГ ХАРЬЦУУЛСАН ДҮГНЭЛТ**

Хууль тогтоомжийн тухай хуулийн 12 дугаар зүйлийн 12.3 дахь хэсэг, Хууль тогтоомжийн хэрэгцээ, шаардлагыг тандан судлах аргачлалын 5.1-д зааснаар үүсэн бий болсон асуудлыг зохицуулах хувилбарыг дараах байдлаар тодорхойлсон:

* “Тэг” хувилбар;
* Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх;
* Зах зээлийн механизмаар дамжуулан төрөөс зохицуулалт хийх;
* Төрөөс санхүүгийн интервэнц хийх;
* Төрийн бус байгууллага, хувийн хэвшлээр тодорхой чиг үүргийг гүйцэтгүүлэх;
* Захиргааны шийдвэр гаргах;
* Хууль тогтоомжийн төсөл боловсруулах.

Хууль тогтоомжийн хэрэгцээ, шаардлагыг тандан судлах аргачлалын 7.1-д зааснаар эдгээр хувилбаруудаас хэд хэдэн хувилбар санал болгосон бол тэдгээрийн эерэг болон сөрөг үр нөлөөг харьцуулж, дүгнэлт хийхээр байна. Бидний санал болгосон хувилбар нь гагцхүү хууль тогтоомжийн төсөл боловсруулах зохицуулалтын хувилбар байгаа тул бусад зохицуулалтын хувилбаруудтай харьцуулан дүгнэлт хийх шаардлага үүсэхгүй юм. Харин ийнхүү хууль тогтоомжийн төслийг боловсруулж, хэрэгжүүлснээр Хүүхдийн Эрхийн Тухай Конвенцийн дагуу хүлээсэн үүргүүд болон Монгол Улсын Үндсэн хуулийн Арван зургадугаар зүйлийн 11 дэх хэсэгт заасан хүүхдийн ашиг сонирхлыг төр хамгаалах зорилго хангагдахын зэрэгцээ Арван зургадугаар зүйлийн 2, 13, 14, 17 хэсгүүдэд тус тус заасан хүний эрүүл, аюулгүй орчинд амьдрах, халдашгүй, чөлөөтэй байх хүний үндсэн эрхийг хамгаалахтай холбоотой харилцааг зохицуулах зорилго хангагдахын сацуу нийгэм, эдийн засагт эерэг нөлөө үзүүлнэ гэсэн нэгдсэн дүгнэлтэд хүрсэн болно.

Тус хуулийг хэрэгжүүлснээр төр болон иргэнд зардлын ачаалал бий болгохгүй юм.

**ЗУРГАА. ОЛОН УЛСЫН БОЛОН БУСАД УЛСЫН ЭРХ ЗҮЙН ЗОХИЦУУЛАЛТЫН СУДАЛГАА (ХАРЬЦУУЛСАН СУДАЛГАА)**

Бид олон улсын болон бусад улсын эрх зүйн зохицуулалтын харьцуулсан судалгааг хийхдээ Хууль тогтоомжийн хэрэгцээ, шаардлагыг урьдчилан тандан судлах аргачлалын 8.3-т заасан “эрх зүйн соёл түүх, газар зүйн байршил, эрх зүйн эх сурвалжийн ангилал”[[11]](#footnote-11)-ыг харгалзан үзсэний зэрэгцээ цахим орчинд хүүхдийн эрхийг хамгаалахтай холбоотой хууль тогтоомжийг баталж, жишиг болгон хөгжүүлж чадсан улс орнуудыг сонгосон болно.

* 1. **АНУ-ЫН** **ЦАХИМ ОРЧИНД ХҮҮХДИЙН ЭРХИЙГ ХАМГААЛАХТАЙ ХОЛБООТОЙ ХУУЛИЙН ЗОХИЦУУЛАЛТ**

АНУ-ын цахим орчинд хүүхдийн эрхийг хамгаалахтай холбоотой хууль тогтоомжид дараах хуулиуд хамаарна. Үүнд:

1. ***Цахим орчинд хүүхдийн хувийн мэдээллийг хамгаалах тухай хууль (COPPA).*** Энэхүү актыг 1998 оны 10 дугаар сарын 21-ний өдөр баталсан бөгөөд 2000 оны 4 дүгээр сарын 21-ний өдрөөс эхлэн хүчин төгөлдөр мөрдөж эхэлсэн. Энэхүү акт нь 13-аас доош насны хүүхдүүдийн хувийн мэдээллийг цуглуулахад үйлчилнэ. Цахим хуудасны оператор нууцлалын бодлогодоо ямар мэдээлэл оруулах болон эцэг, эх, асран хамгаалагчаас баталгаажуулах зөвшөөрлийг хэзээ, хэрхэн авах, мөн 13-аас доош насныхны маркетинг хязгаарлах зэрэг хүүхдийн нууцлал, аюулгүй байдлыг хамгаалахад оператор ямар үүрэг хариуцлага хүлээх зэргийг нарийвчлан тусгасан. Хэдийгээр 13-аас доош насны хүүхдүүд эцэг, эхийнхээ зөвшөөрлөөр хувийн мэдээллээ өгч болох боловч олон цахим сайтууд, ялангуяа олон нийтийн сүлжээний сайтууд зардал, ажлын ачаалал зэргээс шалтгаалан 13-аас доош насны хүүхдүүдэд үйлчилгээ үзүүлэхээс татгалздаг, мөн тэднийг өөрсдийнхөө цахим хуудсыг ашиглахыг хориглодог байна.

Энэхүү хууль нь дараах агуулга бүхий 12 зүйлээс бүрдэнэ: 1. Хүүхэд, 2. Оператор, 3. Комисс, 4. Ил болгох, 5. Холбооны агентлаг, 6. Интернэт, 7.Эцэг, эх, 8.Хувийн мэдээлэл, 9. Эцэг, эхийн баталгаажуулсан зөвшөөрөл, 10. Хүүхдэд чиглэсэн цахим хуудас эсхүл цахим үйлчилгээ, 11. Этгээд, 12. Цахим хаяг тус тус орно.

1. ***Интернэт орчинд хүүхдийг хамгаалах тухай хууль (CIPA)***- Энэхүү хуулийг АНУ-ын Конгресс 2000 онд баталсан бөгөөд хүүхдүүд интернэт ашиглан садар самуун эсвэл хор хөнөөлтэй контентод нэвтрэхийг хязгаарлах зорилготой болно. CIPA нь E-rate хөтөлбөрөөр дамжуулан интернэт холболт эсвэл дотоод холболтын хөнгөлөлт авдаг сургууль, номын сангуудад тодорхой шаардлага тавьдаг. Энэхүү хөтөлбөр нь тухайн шаардлага хангасан сургууль, номын сангуудад тодорхой харилцаа холбооны үйлчилгээ, бүтээгдэхүүнийг илүү хямд болгох хөтөлбөр байдаг. 2001 оны эхээр Холбооны улсын харилцаа холбооны комисс (FCC) нь CIPA-г хэрэгжүүлэх дүрмийг гаргаж, 2011 онд тус дүрмийг шинэчилсэн байна.

Хэрэв CIPA-д хамрагдах сургууль, номын сангууд нь технологийн хамгаалалтын арга хэмжээг багтаасан интернэтийн аюулгүй байдлын бодлоготой гэдгийгээ нотлож баталгаажуулаагүй бол E-rate хөтөлбөрийн хөнгөлөлтийг авахгүй болно. Хамгаалалтын арга хэмжээ нь дараах дүрс зургуудын интернэтийн хандалтыг хаах буюу шүүх ёстой: (a) садар самуун; (б) хүүхдийн порнограф; эсвэл (в) насанд хүрээгүй хүмүүст хор хөнөөлтэй (насанд хүрээгүй хүмүүсийн ханддаг компьютерийн хувьд) дүрс зураг зэрэг болно. Энэхүү интернэтийн аюулгүй байдлын бодлогыг батлахаас өмнө сургууль, номын сангууд нь зохих мэдэгдэл гаргаж, нэгээс доошгүй нийтийн сонсгол, уулзалт зохион байгуулж, санал, хүсэлтийг шийдвэрлэнэ.

CIPA-д хамрагдах сургуулиудыг гэрчилгээ олгохдоо дараах хоёр нэмэлт шаардлагыг тавьдаг: 1) интернэтийн аюулгүй байдлын бодлогод насанд хүрээгүй хүүхдүүдийн цахим үйл ажиллагаанд хяналт тавих; 2) XXI зуунд Хүүхдийг хамгаалах тухай хуульд заасан журмын дагуу насанд хүрээгүй хүүхдүүдэд нийгмийн сүлжээний цахим хуудас, чат өрөөнд бусад хүмүүстэй харилцах, цахим дарамтын тухай ойлголт, хариу арга хэмжээ авах зэрэг цахим орчинд зохистой зан үйлийг төлөвшүүлэх талаар сургах ёстой.

CIPA-д хамрагдах сургууль, номын сангууд дараах асуудлыг шийдвэрлэхэд чиглэсэн интернэтийн аюулгүй байдлын бодлогыг баталж, хэрэгжүүлэх шаардлагатай байна. Үүнд:

* Насанд хүрээгүй хүмүүсийн интернэт дэх зохисгүй зүйлд хандах, аюулгүй байдал;
* Цахим шуудан, чат өрөө болон шууд цахим харилцааны бусад хэлбэрийг ашиглах үед насанд хүрээгүй хүмүүсийн аюулгүй байдал;
* Насанд хүрээгүй хүмүүсийн цахим орчинд зөвшөөрөлгүй нэвтрэх, үүнд "хакердах" болон бусад хууль бус үйлдлийг хориглох;
* Насанд хүрээгүй хүмүүсийн хувийн мэдээллийг зөвшөөрөлгүй задруулах, ашиглах, тараахыг хориглох;
* Хүүхдэд хор хөнөөлтэй материалд нэвтрэх эрхийг хязгаарлах арга хэмжээ.

CIPA нь зөвхөн харилцаа холбооны үйлчилгээнд хөнгөлөлт авдаг сургууль, номын сангуудад үйлчилдэггүй бөгөөд сургууль, номын сангууд E-rate-ийн санхүүжилт авахаасаа өмнө CIPA-ийн шаардлагад нийцэж байгаа эсэхээ баталгаажуулах хэрэгтэй байдаг.

Эрх бүхий этгээд нь шударга ёс болон хууль ёсны бусад зорилгод нийцүүлэн нэвтрэх боломжийг чөлөөтэй олгохын тулд насанд хүрсэн хүн тухайн цахим орчныг ашиглах үед хаалтын эсвэл шүүлтийн программыг идэвхгүй болгож болно.

CIPA нь насанд хүрээгүй эсвэл насанд хүрэгчдийн интернэтийн хэрэглээг хянадаггүй болно.

***3.Цахим орчинд хүүхдийг хамгаалах тухай хууль (СOPA)***- Энэхүү хуулийг АНУлс 1998 онд баталсан бөгөөд Интернэт дэх насанд хүрээгүй хүүхдэд хор хөнөөлтэй гэж тодорхойлсон аливаа материалд насанд хүрээгүй хүмүүсийн хандалтыг хязгаарлах зорилготой байсан боловч 2009 онд болсон гурван ч удаагийн шүүх хурлаар тус хуулийн эсрэг байнгын ажиллагааг идэвхижүүлсэн тул хүчин төгөлдөр болоогүй.

COPA нь "насанд хүрээгүй хүүхдэд хортой мэдээлэл"-ийг нийтэлдэг бүхий л арилжааны эрхлэгчдийг өөрсдийн сайтад насанд хүрээгүй хүмүүсийн нэвтрэх эрхийг хязгаарлахыг шаардсан байсан.

***4. Хориннэгдүгээр зуунд хүүхдийг хамгаалах тухай хууль***- Видео үйлчилгээ үзүүлэгчид хүүхдийн порнограф гаргахаас урьдчилан сэргийлэх, хүүхдийг цахим орчин дахь түрэмгийлэгч нараас хамгаалах, улс хоорондын худалдаанд хүүхдийн хувийн мэдээллийг худалдах, худалдан авахыг хязгаарлах зорилгоор 1934 оны Харилцаа холбооны тухай хуульд нэмэлт, өөрчлөлт оруулсан хууль юм.

**6.2. Австрали Улсын** **цахим орчинд хүүхдийн эрхийг хамгаалахтай холбоотой хуулийн зохицуулалт**

Австрали улс 2015 онд Цахим орчинд хүүхдийн аюулгүй байдлыг хангах тухай хуулийг баталсан бөгөөд 2021 онд өргөжүүлж Цахим аюулгүй байдлын тухай хууль[[12]](#footnote-12)-ийг баталсан ба тус хууль нь 2022 оны 1 дүгээр сарын 23-ны өдрөөс эхлэн хүчин төгөлдөр мөрдөгдөж байна. Энэхүү хуулийн онцлог нь насанд хүрээгүй хүүхэд болон насанд хүрсэн Австрали хүн бүрт үйлчилж байгаагаар онцлог юм. Тус хууль нь нийт 16 хэсэг, 240 зүйлээс бүрдэх төрөлжсөн хууль юм. Нийт 209 хуудсаас бүрдэх тус хуулийн хуулийн зорилт нь:

(a) Австраличуудын цахим орчны аюулгүй байдлыг сайжруулах; болон

(б) Австраличуудын цахим орчны аюулгүй байдлыг дэмжих”[[13]](#footnote-13) болно.

Тус хуулийн 5 дугаар зүйлд нэр томьёоны тодорхойлолтыг оруулж өгсөн бөгөөд “хүүхэд” гэдэг нь 18 насанд хүрээгүй хүнийг хэлнэ гэж заасан. Тус хуулийн 6 дугаар бүлэгт хүүхдийн цахим гадуурхалт, дээрэлхэлтийн талаарх ойлголтыг тодорхойлсон ба дараа дараагийн холбогдох бүлэгт энэ талаарх гомдлыг хэрхэн гаргах, хаана гаргах, хянан шалгах зэрээг ажиллагаануудыг нарийвчлан заасан.

**6.3 ЯПОН УЛС- ХҮҮХЭД АЮУЛГҮЙ, ТАЙВАН ИНТЕРНЭТ ХЭРЭГЛЭХ ОРЧИНГ БҮРДҮҮЛЭХ ТУХАЙ ХУУЛЬ (2008 ОН)**

Энэхүү хууль нь цахим орчинд хүүхдэд хор хөнөөлтэй мэдээлэл түгэн тархсантай холбогдуулан интернэтийг зөв зохистой хэрэглэх чадварыг хүүхдэд суулгахад шаардлагатай арга хэмжээг тодорхойлж, тус хор хөнөөлтэй мэдээллийн шүүлтийн (filtering) програм хангамжийн ажиллагааг дээшлүүлэх, түүний хэрэглээг түгээн дэлгэрүүлэх, тухайн хор хөнөөлтэй мэдээллийг хүүхэд интернэтээс үзэх боломжийг аль болох багасгах арга хэрэгслийг тодорхойлох замаар хүүхдийн эрхийг хамгаалах зорилготой болно. [[14]](#footnote-14)

Тус хуулиар хүүхдийн интернэтийн зөв зохистой хэрэглээтэй холбоотой үндсэн төлөвлөгөө, боловсрол, соён гэгээрүүлэх үйл ажиллагааг дэмжих, хүүхэд интернэтээс хор хөнөөлтэй мэдээлэл олж үзэхээс урьдчилан сэргийлэх арга хэмжээ, эцэг, эх, асран хамгаалагч, төрийн захиргааны байгууллага, гар утас, интернэтийн оператор компани, хор хөнөөлтэй мэдээллийн шүүлтийн (filtering) програм хангамж зохион бүтээгч зэрэг тус харилцаанд оролцогч этгээдүүдийн үүрэг, оролцоо, интернэтийн зөв зохистой хэрэглээтэй холбоотой олон нийтийн байгууллын дэмжлэг, хор хөнөөлтэй мэдээллийн шүүлтийн (filtering) үйл ажиллагаа хөгжүүлэгчийн бүртгэлтэй холбоотой харилцааг зохицуулна.

**6.4 ИТАЛИ УЛС-ХҮҮХДИЙН ЦАХИМ ДЭЭРЭЛХЭЛ, ГАДУУРХАЛТАЙ /CYBER-BULLYING/ ТЭМЦЭХ ТУХАЙ ХУУЛЬ (2017 ОН)**

Тус хуулиар цахим орчинд хүүхдийг доромжилсон эсвэл нэр төрийг гутаасан мэдээлэл нийтлэх, интернэтээр айлган сүрдүүлэх эсвэл хувь хүний мэдээллийг хулгайлахыг хориглосон. Цахим орчинд дээрэлхүүлж, гадуурхагдсан хохирогч нь тус агуулгыг нийтлэлсэн цахим хуудас эрхлэгчээс тухайн мэдээллийг 48 цагийн дотор устгах шаардлага гаргаж болно. Уг хуулиар Итали Улсад цахим дээрэлхэл, гадуурхал /cyber-bullying/ гэдэг ойлголтыг хууль зүйн талаас анх удаа тодорхойлж, нийт сургуулиудад интернэт орчин дахь хариуцлагын талаар сурагчдад боловсрол олгох, цахим дээрэлхэл, гадуурхал, цахим орчны зөрчлийг илрүүлж, тэмцэх ажлыг хариуцсан ажилтантай байх шаардлагыг тавьж өгсөн.

**6.5 БҮГД НАЙРАМДАХ СОЛОНГОС УЛС**

Бүгд Найрамдах Солонгос Улс (БНСУ) нь цахим аюул заналхийлэл, эрсдэлийн талаар мэдлэгтэй байх, цахим эрин үед интернэт хэрэглэгчдийн хувьд хүүхдүүдийн аюулгүй байдал, хувийн нууцыг хамгаалах мэдлэгтэй байхын зэрэгцээ үйлчлэх боломжтой нэгдсэн хууль тогтоомж, үр дүнтэй техник, захиргааны болон нийгмийн арга хэмжээ авах шаардлагатай гэж үздэг. БНСУ-ын Үндсэн хууль нь иргэний үндсэн эрх чөлөөг баталгаажуулж, хүүхдийн эрхийг хамгаалах үндсэн эрх чөлөөг зохицуулсан ерөнхий заалтыг агуулдаг бөгөөд тусгай хуулиудад хүүхдийн боловсрол, сайн сайхныг зохицуулсан байдаг.

**БНСУ-ын Үндсэн хууль**[[15]](#footnote-15)-ийн:

21-р зүйлийн (4): “Үг хэллэг, хэвлэл мэдээллийн аль нь ч бусдын нэр төр, эрхийг зөрчиж, олон нийтийн ёс суртахуун, нийгмийн ёс зүйг гутааж болохгүй.”;

37-р зүйлийн (2): “Үндсэн хуульд нэмэлтээр "үндэсний аюулгүй байдал, хууль, хэв журмыг сахиулах, нийтийн сайн сайхны төлөө" шаардлагатай бол Үндсэн хуулиар олгогдсон эрхийг хязгаарлаж болно” гэж тус тус заасан байдаг.

**Сүлжээний хэрэгжилтийн тухай хууль**[[16]](#footnote-16) /Мэдээлэл, харилцааны сүлжээний ашиглалт, мэдээллийн хамгааллыг дэмжих ажиллагаа/ 2016-ийн:

44-р зүйлийн (5): Интернэтэд жинхэнэ нэрээр бүртгүүлэх (ЖНБ) систем нь 2007 онд танилцуулагдсан. Энэ хуулийн нэг хэсэг болсон тус систем нь 2010 онд БНСУ-ын Үндсэн хуулийн шүүхэд маргаан дагуулж шийдвэрлэгдэж байсан ба шүүхийн 2010 Хёон Ма 47, 252[[17]](#footnote-17) дугаартай хэрэгт энэ хуулийн 44-р зүйлийн 5 дугаарт заасан жинхэнэ нэрээр бүртгүүлэх системийг Үндсэн хуульд харш гэж үзсэн.

Энэ системийг танилцуулах шалтгаан бол үндэслэлгүй цуурхал, цахим дээрэлхэл, гадуурхалыг зогсоох болон хувийн нууцад халдах зэрэг гэмт хэргээс урьдчилан хамгаалах зорилгоор интернэтэд нэвтрэхээс өмнө нь интернэт хэрэглэгчдийн хэн болохыг баталгаажуулахыг шаарддаг байна. ЖНБ системийг үг хэлэх эрх чөлөөг зөрчсөн гэx үндэслэлээр 2012 онд Үндсэн хуулийн шүүхэд хандсан байна. Үндсэн хуулийн шүүх уг системийг үндсэн хуульд харш гэж үзсэн боловч ЖНБ-ийн зорилгыг хууль ёсны хэмээн үзсэн. Мөн хувийн мэдээллийг хулгайлах хэд хэдэн тохиолдлоос болж ЖНБ-ийг цуцалсан боловч интернэтэд нэвтрэх боломжийг олгох Ай-пин системийг нэвтрүүлсэн явдал нь онцлох хэсэг болсон.

Солонгос улс цахим бүртгэлийн тогтолцоондоо хүүхдийн насыг магадлан тогтоох программыг ашигладаг ба энэхүү программ нь цахим орчинд хүүхдийг хор хөнөөлтэй мэдээллээс хамгаалахад зориулагдсан. Түүнчлэн тус улс интернэтийн үйлчилгээ эрхлэгч байгууллагуудаас хүүхдэд хор хөнөөлтэй мэдээллийн шүүлтийн программ ашиглаж байхыг үүрэг болгон хуульчилсан байдаг.

Сургуулийн орчин дахь хүчирхийллээс урьдчилан сэргийлэх, таслан зогсоох тухай хууль[[18]](#footnote-18)

Энэхүү хуулиар сурагч хариуцсан албанд өргөдөл гаргаж буй хохирогч сурагчдыг сургуулийн орчин дахь хүчирхийллээс урьдчилан сэргийлэх, хамгаалах арга хэмжээг авч хэрэгжүүлэхэд тавигдах шаардлагыг тодорхойлж, таатай нөхцөл байдлыг төлөвшүүлэх зорилгоор хохирогч, түрэмгийлэн халдагч сурагчдыг хооронд нь эвлэрүүлэх замаар суралцагчдын эрх ашгийг хамгаалах арга хэмжээ авч хэрэгжүүлнэ.

Тус хуульд “Цахим дээрэлхэл, гадуурхал” гэдгийг интернэт, гар утас болон бусад мэдээлэл, харилцаа холбооны хэрэгслээр суралцагчид тодорхой сурагчийн хувийн мэдээллийг задруулах, эсвэл тухайн сурагчийн талаар худал, цуурхал тараах зорилгоор бусад сурагчдын сэтгэл санааг хохироож, зовлон шаналалд унагах, улмаар байнга болон давтан үйлдэх аливаа хэлбэрийг хэлнэ[[19]](#footnote-19) гэж тодорхойлсон бол “сургууль” гэж Бага, дунд боловсролын тухай хуулийн 2 дугаар зүйлд заасан бага сургууль, дунд сургууль, ахлах сургууль, тусгай сургууль, төрөлжсөн сургуулийг, мөн дээрх хуулийн 61 дүгээр зүйлд заасны дагуу үйл ажиллагаа явуулж буй сургуулийг хэлнэ[[20]](#footnote-20) гэж заасан.

**6.6 ШВЕД УЛС**

Швед Улс НҮБ-ын Хүүхдийн эрхийн тухай конвенцид 1990 онд нэгдэн орж, 2020 оны 1-р сарын 1-нд дотоодын хууль тогтоомжуудаа уялдуулсан байна[[21]](#footnote-21). Цахим орчин дахь хүүхдийн эрхийг хамгаалах хүрээнд ерөнхий дэмжлэг болгох зохицуулалтыг Мэдээллийг хамгаалах ерөнхий журам /GDPR/[[22]](#footnote-22)-д тусгасан.

Швед Улс нь Европын Холбоонд 1995 оны 1 сарын 1-ны өдөр нэгдэн орсон тул Европын Холбооны хүүхдийн эрхийг хамгаалах эрх зүйн зохицуулалт [[23]](#footnote-23) тус улсад үйлчилнэ.

Европийн Холбооны Цахим худалдааны заавар (Directive on electronic commerce)-т тусгаснаар аж ахуйн нэгжүүд цахим орчинд хүүхдийг хамгаалах талаарх ёс зүйн дүрэмтэй байх, үүнийгээ хэрэгжүүлэн ажиллах шаардлагыг тогтоосон[[24]](#footnote-24). Үүний зэрэгцээ Европын Холбооны Дуу дүрс бичлэгийн хэвлэл мэдээллийн үйлчилгээний тухай заавар (EC Directive of the Audiovisual Media Services 2010/13/EU)-д хэрэглэгчдийн хүсэлтээр интернэтээр нэвтрүүлэг түгээгч нь хүүхдийг хор хөнөөлтэй мэдээллээс, мөн зохисгүй зар сурталчилгаанаас хамгаалах ёстой байх тухай заасан нь хүүхдийг хор хөнөөлтэй мэдээллээс хамгаалах маш чухал зохицуулалт болсон[[25]](#footnote-25).

Түүнчлэн 2011 онд хүүхдийн эсрэг хүчирхийлэл, бэлгийн мөлжлөг, хүүхдийн порнографтай тэмцэх тухай заавар батлагдсан ба энэхүү хүрээнд цахим орчинд хүүхдийн порнограф үзүүлэх болон “садар самуунд уруу татах зорилгоор интернэт ашиглан харилцаа тогтоох” гэмт хэрэгт эрүүгийн хариуцлага хүлээлгэж байхаар тусгасан[[26]](#footnote-26). Мөн Европын холбоо нь гишүүн орнуудын цахим орчинд хүүхдийг хамгаалах хүрээнд авч хэрэгжүүлж буй арга хэмжээнд байнга үнэлэлт, дүгнэлт өгч байх эргэх холбоог хэрэгжүүлдэг.

Швед Улс НҮБ-ын Хүүхдийн эрхийн тухай конвенцын оролцогч тул цахим орчинд хүүхдийн эрхийг хамгаалах асуудлыг тус конвенцын хүрээнд тодруулах нь чухал. Хүүхдийн эрхийн тухай конвенцын 3-р зүйлд Хүүхдийн талаарх бүх арга хэмжээ, шийдвэрийг гаргахдаа хүүхдийн дээд ашиг сонирхлыг харгалзан үзэх ёстой гэж заасан байх ба конвенцод тусгасан бүх эрхийг хүүхдэд холбоотой асуудалд хамааруулахгүй боловч үндсэн дөрвөн зарчим баримтлах шаардлагатай байдаг.

Швед Улс интернэтийн аюулгүй орчин хөтөлбөрийн хүрээнд салбарын өөрийн зохицуулалт мөн төрийн болон салбарын хамтарсан зохицуулалтын дагуу гурван гол арга хэмжээг авч хэрэгжүүлдэг. Үүнд: уг салбарт үйл ажиллагаа явуулж буй аж ахуйн нэгжүүдийг ёс зүйтэй байхыг хөхиүлэн дэмжих замаар ёс зүйн дүрэмтэй болох; контентын шүүлтийн болон чансаа тогтоох технологи хөгжүүлэх; эцэст нь олон нийтийн дунд энэ талаарх ухамсарыг дээшлүүлэх арга хэмжээг авдаг.

Швед Улсын мэдээлэл хамгаалах ерөнхий журам /Хүүхдийн эрх/. Энэ журамд хүүхдийн тухай асуудлыг илүү онцлон тусгасан байх ба бага насны хүүхэд нь өөрийн хувийн мэдээлэл ямар аюулд өртөж болох тухай мэдлэг хомс байдагаас тэдний хувийн мэдээлэлд тусгайлан анхаарал тавьж, хамгаалах шаардлагатай гэж үздэг байна.

НҮБ нь 16 нас хүрсэн хүүхэд өөрийн хувийн мэдээллийг цахим орчинд өгөх эсэх талаар шийдвэр гаргах чадамжтай гэж үздэг бол НҮБ-ын гишүүн улс орнууд энэхүү шийдвэр гаргах насны талаар өөр журам /буруулж/ тогтоож болдог. Швед Улсын хувьд 13 нас хүрсэн хүүхэд[[27]](#footnote-27) өөрийн хувийн мэдээллийг цахим орчинд өгөх эсэх талаар шийдвэр гаргах чадамжтай гэж үздэг. Мөн тус журамд хүүхэдтэй холбогдолтой мэдээллийг авах, мөн ашиглахад хэрхэн хариуцлагатай байх талаар чухал зарчмуудыг тусгасан байдаг.

*Хэвлэл мэдээллийн хортой нөлөөллөөс хүүхдийг хэрхэн хамгаалдаг вэ?*

Маркетингийн тухай хуульд[[28]](#footnote-28) 16 нас хүрээгүй хүүхдэд зар сурталчилгаа шууд түгээх болон шууд худалдан авалт хийх сэдэл төрүүлэхийг хориглодог. Мөн Радио болон Телевизийн тухай[[29]](#footnote-29) хуульд хүчирхийлэл, садар самууныг харуулсан зураглал бүхий контентыг хязгаарлах талаар заасан. Шведийн хэвлэл мэдээллийн зөвлөлөөс олон нийтэд хүргэх мэдээлэлд насны хязгаарыг зааж өгдөг нь хүүхдийг хор хөнөөлтэй мэдээллийн агуулгаас хамгаалдаг. Мөн телевизээр тодорхой төрлийн контентыг нэвтрүүлж болох өдрийн цагийг тухайн нэвтрүүлэгт тусгай зөвшөөрлөөр олгодог.

Энэ чиглэлээр ажилладаг төрийн байгууллагууд:

1. Шведийн хэвлэл мэдээллийн зөвлөл;

2. Шведийн хэрэглэгчийн агентлаг;

3. Шведийн хэвлэл, өргөн нэвтрүүлгийн байгууллага;

4. Хууль зүйн канцлерын алба;

5. Шведийн цагдаагийн байгууллага.

Хүүхдийн эрхийг цахим орчинд бэхжүүлэх зорилгоор Хүүхдийн Омбудсмен[[30]](#footnote-30) болон Шведийн Хэвлэл мэдээллийн зөвлөлтэй хамтран олон нийтийн сүлжээ, тоглоом болон бусад цахим орчныг хариуцдаг хүмүүст зориулан гарын авлагыг гаргадаг[[31]](#footnote-31) байна.

**6.7 ОРОСЫН ХОЛБООНЫ Улсын** **цахим орчинд хүүхдийн эрхийг хамгаалахтай холбоотой хуулийн зохицуулалт**

Оросын Холбооны Улс (ОХУ) 2010 оны 12 дугаар сарын 24-ний өдөр Хүүхдийн эрүүл мэнд, хөгжилд сөргөөр нөлөөлөх мэдээллээс хүүхдийг хамгаалах тухай хуулийг[[32]](#footnote-32) баталсан бөгөөд 2012 оны 9 дүгээр сарын 1-ний өдрөөс дагаж мөрдөж эхэлсэн байна. Тус хууль нь 7 бүлэг 23 зүйлтэй.

Тус хуулийн зорилго нь хүүхдийг эрүүл мэнд, хөгжилд сөрөг нөлөө үзүүлэхүйц мэдээллээс хамгаалахтай холбоотой харилцааг зохицуулахад оршино. Хуулийн 2 дугаар зүйлд дараах нэр томьёог хууль тогтоогч тухайлан тайлбарлаж тодорхойлсон байна. Үүнд:

* “хүүхдийн мэдээлэл авах боломж” гэж хүүхдэд зориулсан нээлттэй мэдээллийг хүлээн авах, ашиглах боломж;
* “мэдээллийн бүтээгдэхүүний тэмдэг” гэж мэдээллийн бүтээгдэхүүний ангиллын дагуу мэдээллийн бүтээгдэхүүний график ба текстийн тэмдэглэгээ;
* “хүүхдийн мэдээллийн аюулгүй байдал” гэж мэдээллийн улмаас хүүхдийн эрүүл мэнд, бие бялдар, оюун ухаан, оюун санаа, ёс суртахууны хөгжилд хохирол учруулахаас хүүхдийг хамгаалахыг;
* “мэдээллийн бүтээгдэхүүн” гэж ОХУ-ын нутаг дэвсгэрт эргэлтэд оруулах зориулалттай олон нийтийн мэдээллийн хэрэгсэл, хэвлэмэл материал, аливаа төрлийн хэвлэл мэдээллийн хэрэгсэл дээрх дуу дүрсний бүтээгдэхүүн, цахим төхөөрөмж (компьютерийн программ) болон мэдээллийн санд зориулсан программууд, түүнчлэн хөгжөөнт арга хэмжээ, мэдээлэл, харилцаа холбооны сүлжээ, интернэт болон хөдөлгөөнт радио телефоны сүлжээгээр дамжуулан түгээх мэдээлэл;
* “хүүхдэд зориулсан мэдээллийн бүтээгдэхүүн” гэж хүүхдийн бие бялдар, оюун ухаан, сэтгэл санааны болон ёс суртахууны хөгжилд сэдэв, агуулга, уран сайхны загвар нь тохирсон мэдээллийн бүтээгдэхүүн;
* “мэдээллийн бүтээгдэхүүний ангилал” гэж энэ хуульд заасны дагуу тогтоосон хүүхдийн насны ангиллаар мэдээллийн бүтээгдэхүүнийг түүний сэдэв, төрөл, агуулга, уран сайхны загвараас хамааран ангилсаныг хэлнэ хэмээн тусгажээ.

Түүнчлэн, тус хуулийн 4 дүгээр зүйлд хүүхдийг эрүүл мэнд, хөгжилд нь хор хөнөөлтэй мэдээллээс хамгаалах чиглэлээр ОХУ-ын төрийн захиргааны байгууллагын бүрэн эрхийг хуульчилсан байна. Үүнд:

* хүүхдийг эрүүл мэнд, хөгжилд нь хор хөнөөлтэй мэдээллээс хамгаалах чиглэлээр төрийн нэгдсэн бодлого боловсруулж хэрэгжүүлэх;
* хүүхдийн мэдээллийн аюулгүй байдлыг хангах, хүүхдэд зориулсан мэдээллийн бүтээгдэхүүн үйлдвэрлэх, мэдээллийн бүтээгдэхүүний эргэлтэд чиглэсэн холбооны арга хэмжээний жагсаалтыг боловсруулж хэрэгжүүлэх; (*Холбооны хуулийн 2021 оны 7-р сарын 1-ний өдрийн 264-фз-ийн нэмэлт, өөрчлөлт*)
* хуульд заасан мэдээллийн бүтээгдэхүүний шалгалт хийх журмыг тогтоох;
* хүүхдийг эрүүл мэнд, хөгжилд хортой мэдээллээс хамгаалах тухай ОХУ-ын хууль тогтоомжийг дагаж мөрдөхөд холбооны улсын хяналт хэрэгжүүлэх;
* хүүхдийг эрүүл мэнд, хөгжилд нь хор хөнөөлтэй мэдээллээс хамгаалах чиглэлээр ОХУ-ын зохих байгууллагуудын төрийн эрх баригчдын бүрэн эрхэд хүүхдийн мэдээллийн аюулгүй байдлыг хангахад чиглэсэн бүс нутгийн арга хэмжээний жагсаалтыг боловсруулж хэрэгжүүлэх, хүүхдэд зориулсан мэдээллийн бүтээгдэхүүн үйлдвэрлэх, мэдээллийн бүтээгдэхүүний эргэлт, түүнчлэн энэхүү холбооны хуулиар тогтоосон бусад бүрэн эрх. (*Холбооны хуулийн 2019 оны 5-р сарын 1-ний өдрийн 93-фз, 2021 оны 7-р сарын 1-ний өдрийн 264-фз-р нэмэлт, өөрчлөлт оруулсан*).

Мөн хуулийн 6 дугаар зүйлд мэдээллийн бүтээгдэхүүнийг хуулийн шаардлагын дагуу дараах насны ангиллаар ангилдаг байна. Үүнд:

* зургаан нас хүрээгүй хүүхдэд зориулсан мэдээллийн бүтээгдэхүүн;
* зургаагаас дээш насны хүүхдэд зориулсан мэдээллийн бүтээгдэхүүн;
* арван хоёр наснаас дээш насны хүүхдэд зориулсан мэдээллийн бүтээгдэхүүн;
* арван зургаан нас хүрсэн хүүхдэд зориулсан мэдээллийн бүтээгдэхүүн;
* хүүхдэд хориглосон мэдээллийн бүтээгдэхүүн гэж тус тус ангиллалыг тогтоож өгсөн байна.

Ийнхүү ангилал тогтоосноороо хүүхэд өөрт нь тохироогүй мэдээ, мэдээллийг олж авахтай холбогдсон харилцааг зохицуулсан байна. Үүнээс гадна энэ хуулийн 14 дүгээр зүйлд мэдээлэл, харилцаа холбооны сүлжээгээр дамжуулан мэдээлэл түгээх онцлогийг тусгасан байна:

* Олон нийтийн мэдээллийн хэрэгслээр бүртгэгдээгүй "Интернэт" мэдээлэл, харилцаа холбооны сүлжээнд байгаа сайт нь мэдээллийн бүтээгдэхүүний тэмдэг (түүний дотор машинд уншигдах хэлбэрээр) ба хүүхдийн дунд тархалтыг хязгаарлах тухай анхааруулга бүхий бичвэрийг агуулж болно. Энэхүү Холбооны хуулийн шаардлагын дагуу сайтуудыг эзэмшигчид нь бие даан ангилна.
* Аудио-визуал үйлчилгээ нь энэ зүйлийн 3-р хэсэгт заасан мэдээллийн бүтээгдэхүүний ангиллын аль нэгэнд хамаарах мэдээллийн бүтээгдэхүүний тэмдэглэгээ (түүний дотор машинд уншигдахуйц хэлбэрээр) ба хүүхдийн дунд мэдээллийн бүтээгдэхүүний тархалтыг хязгаарлах тухай анхааруулга агуулсан байх ёстой гэж тусагсан байна.

Дээр дурдсанчлан мэдээллийн хязгаарлалт, хяналтыг тогтоосноор хүүхдийг цахим орчинд хамгаалах механизм бүрэлдэн бий болдог.

**6.8 ИХ БРИТАНИ УЛСЫН ЦАХИМ орчинд хүүхдийн эрхийг хамгаалахтай холбоотой хуулийн зохицуулалт**

Их Британи нь техник, технологийн дэвшилттэй холбоотой үүсч буй асуудлуудыг шийдвэрлэхийн тулд холбогдох хууль тогтоомжид нэмэлт, өөрчлөлт оруулах арга замыг хэрэгжүүлж байна. Жишээ нь: Эрүүгийн болон олон нийтийн хэв журмыг сахиулах тухай хуульд садар самуун материал “хэвлэн нийтлэх” гэдэг ойлголт нь интернэт дэх агуулгыг адил хамрах болсон. Түүнчлэн технологи ашиглаж, компьютерийн тусламжтай эсхүл өөр ямар нэгэн техник ашиглан бий болгосон хүүхдийн дүрс зураг бүхий садар самуун хэв маягтай “дууриамал зураг” нь эрүүгийн гэмт хэрэгт тооцогддог. Цаашлаад, 1978 онд батлагдсан Хүүхдийн эрхийг хамгаалах тухай хуульд “зураг” гэх ойлголтыг цахим хэлбэрийг оруулан ойлгох тухай, мөн нэмэлт, өөрчлөлт оруулсан байна. 2003 оныСадар самууны тухай хууль нь интернэтийг буруугаар ашиглан хүүхдүүдийг хохироох аюулаас хамгаалах үүднээс хүүхдийг садар самуун үйл хэрэгт ашиглах зорилгоор хүүхдийн итгэлийг олж аван, түүнтэй найз нөхдийн дотно харилцааг бий болгодог “садар самуун уруу татах зорилгоор интернэт ашиглан харилцаа тогтоох” гэмт хэргийг хамааруулах болсон. Садар самуун уруу татах зорилгоор интернэт ашиглан харилцаа тогтоох хэлбэрийг гэмт хэрэгт хамруулах болсоноор хүүхдийг өдөөн хатгах, хууран мэхлэх үйлдлийг таслан зогсоох хэм хэмжээг хуульчилсан.

Хүүхдийн эсрэг бэлгийн хүчирхийлэл гэдэгт компьютерийн тусламжтай бий болгосон хүүхдийн дүрсийг харуулсан садар самуун зураг нь Садар самуун зүйл хэвлэн нийтлэх тухай хуулийн дагуу хүүхдийн эсрэг бэлгийн хүчирхийлэл хэмээн тооцогдох болсон. Мөн уг хууль нь Английн насанд хүрэгчдэд зориулсан контент түгээдэг цахим хуудасны операторууд насны хязгаар тогтоох тухай журамгүй байдгаас ийм төрлийн контент түгээхийг хууль бус үйлдэл болгон хуульчилсан.

Их Британи нь ЕХ-ны гишүүн орны хувьд Холбооны өмнө хүлээсэн хариуцлагын дагуу ЕХ-ны хөтөлбөр арга хэмжээг авахаас гадна өөрийн орны түүх, соёлын онцлогт тохирсон тодорхой арга хэмжээг авч хэрэгжүүлж байна.

Их Британийн Дотоод хэргийн яам болон тус байгууллагын дэргэдэх Аюулгүй интернэт орчин бүрдүүлэх комисс (The Home Secretary’s Internet Task Force) нь хүүхдэд зориулсан аюулгүй орчин бий болгох, хүүхдийг хамгаалах гэсэн хоёр үндсэн зорилго, чиг үүрэгтэй ажилладаг.

Үүний зэрэгцээ төрөөс санхүүждаг салбарын төлөөлөл болон цагдаа, шүүх байгууллагын төлөөлөл нь хамтарсан байдлаар цахим ертөнцөд хүүхдийг хамгаалах, аюулгүй орчныг бүрдүүлэх зорилгоор бий болсон “Цахим ертөнц дэх хүүхдийн эсрэг хүчирхийллийн төв” /The Child Exploitation and Online Protection Centre/ гэсэн хамтын зохицуулалт хэрэгжүүлдэг байгууллага эрчимтэй үйл ажиллагаа явуулдаг. Уг байгууллага нь хууль сахиулах байгууллагын нэг хэсэг учраас хүүхдийг хамгаалах, урьдчилан сэргийлэх үйл ажиллагааны хүрээнд үйл ажиллагаа явуулдаг.

1996 онд Их Британийн засгийн газрын дэмжлэгтэйгээр бий болсон Интернэтийн хяналтын байгууллага нь /The Internet Watch Foundation/ байнгын утас, факс, и-мэйлээр хууль бус агуулга, хүүхдийн порнограф болон хүүхдийг харуулсан садар самуун материал түгээж байгаа талаарх мэдээллийг олон нийтийн зүгээс хүлээн авдаг. Уг байгууллага нь холбогдох төрийн байгууллагууд, салбар байгууллагууд, хууль сахиулах байгууллагуудтай хамтран ажилладаг.

Уг байгууллага нь салбартаа өөрийн бие даасан зохицуулалт бүхий хууль сахиулах бүрэн эрхгүй байгууллага (self- regulatory) боловч хуулийн дагуу бүрэн эрхийн хүрээнд олгогдсон холбогдох хууль сахиулах байгууллагуудтай хамтран ажилладаг тул хуулийн хэрэгжилт нь өндөр үр дүнтэй хэрэгжих боломжийг нөхцөлдүүлдэг.

Хууль бус агуулгатай, хууль бус агуулга бүхий магадлалтай мэдээлэл нийтэлдэг цахим хуудасны жагсаалтыг гаргаж, цаашид хуулийн дагуу ажиллуулах арга хэмжээг бүрэн эрхийнхээ хүрээнд авч хэрэгжүүлдэг байгууллага руу шилжүүлдэг. Энэ байгууллагын гол зорилго нь хүүхдийн эсрэг бэлгийн хүчирхийллээс урьдчилан сэргийлэхэд чиглэдэг ба “мэдэгдэх болон таслах” (notice and takedown) тактикийн дагуу эрчимтэй ажилладаг байна.

Өөрөөр хэлбэл, уг байгууллага нь тодорхой зөрчил гаргасан эсхүл гаргах өндөр магадлал бүхий сайт эрхлэгчдэд анхааруулах мэдэгдэл илгээдэг ба тус мэдэгдлийг хүлээн авсан тухайн байгууллага хэрэв үл тоомсорловол харьяалах хууль сахиулах байгууллагад мэдэгдэж, зохих арга хэмжээг авдаг. Энэхүү “мэдэгдэх болон таслах” арга хэмжээ нь цахим ертөнц дэх оюуны өмчийн зөрчлийн асуудалд маш өргөн хэрэглэгддэг арга юм. Тус байгууллга нь мөн олон улсын хүрээнд идэвхтэй үйл ажиллагаа явуулдаг.

Их Британийн томоохон 4 интернэтийн үйлчилгээ эрхлэгч нь ЕХ болон Английн төрийн уриалга, санаачлагын дагуу хүүхдийн эрхийг цахим орчинд хамгаалах үйл хэрэгт өөрсдийн хувь нэмрийг оруулах үүднээс өөрсдийн ёс зүйн дүрэмтэй бөгөөд шүүлтийн болон контентыг хаах техникийн тусламжтайгаар амиа хорлолт, хүчирхийлэл, порнограф зэрэг зүй бус контент хүүхдийн эрхийг цахим орчинд хамгаалах болсон. Интернэт орчныг хянах байгууллагаас гаргасан хаах боломжтой цахим хуудасны жагсаалтын дагуу контентыг хаах, түүнчлэн тусгай техникийн тусламжтайгаар хүүхдийн порнограф, хүчирхийлэл болон террирозмыг агуулсан контентыг хаадаг байна.

Их Британийн Засгийн газар утасгүй интернэтийн үйлчилгээ эрхлэгч байгууллагатай шүүлтийн программ байршуулах тухай гэрээ байгуулан ажилладаг. Энэхүү хүрээнд нэлээдгүй утасгүй интернэтийн үйлчилгээ эрхлэгч байгууллагууд шүүлтийн техникийн тусламжтайгаар хор хөнөөлтэй контентыг хязгаарласан байна. Гэсэн хэдий ч маш чухал гэгдэх бэлгийн боловсролын талаарх цахим сайт гэх мэт хор хөнөөлгүй, харин ч үр ашигтай сайтуудыг хаасан хэмээн олон нийтийн зүгээс ихээхэн гомдол гаргах болсон. Иймд хаах/хязгаарлах үйл ажиллагаатай холбоотой судалгаа хийх шаардлага гарсан ба шүүлтийн программ болон хаах үйл ажиллагаа нь хэр зохистой хийгдэж байгаа талаар судалгаа хийгдэж байгаа аж.

Харилцаа холбооны тухай хуулийн дагуу Харилцаа холбооны зохицуулах газар нь олон нийтийн ашиг сонирхлыг харилцаа холбооны салбарт хамгаалахад маш чухал үүрэг гүйцэтгэдэг. Энэ газар нь хүүхдийн эрх, ашиг сонирхлыг хамгаалах үүднээс интернэт дэх мэдээллийн агуулга ялангуяа садар самуун зүйлийг зохицуулах талаар холбогдох эрх бүхий байгууллагуудад зөвлөмж боловсруулж, тус хүрээнд маш идэвхтэй ажилладаг. Мөн Харилцаа холбооны зохицуулах газар нь интернэт дэх “телевизийн нэвтрүүлэг адил” (television-like content) агуулгыг зохицуулах болсон.

Их Британийн хүүхдэд зориулсан боловсролын, үйлчилгээний байгууллагуудын стандартад хяналт тавьдаг Офстед байгууллага (Office for Standards in Education, Children’s Services and Skills /Ofsted/)-ын гаргасан Цахим орчинд аюулгүй байдлыг хангах талаарх заавар (the Ofsted eSafety guidance)-ын дагуу цахим аюулгүй орчин бүрдүүлэх ажлыг гүйцэтгэсэн эсэхийг сургууль, дээд боловсролын байгууллагуудыг аттестатчилахдаа дүгнэдэг байна.

Боловсролын байгууллагууд шүүлтийн программтай байдаг ба сургуулийн хүүхдүүд болон оюутнуудын мэдээллийн технологийн хичээлд интернэтийн зохистой хэрэглээ, “садар самуун уруу татах зорилгоор интернэт ашиглан харилцаа тогтоох”, “цахим дарамт буюу дээрэлхэл, гадуурхал” зэрэг ойлголтын талаар заадаг. Үүний зэрэгцээ нийгмийн ухамсар хандлагыг нэмэгдүүлэхэд чиглэсэн хүүхдүүд, эцэг эхчүүд, сурган хүмүүжүүлэгчид, харилцаа холбооны хувийн хэвшлийн байгууллагуудад зориулсан www.thinkuknow.co.uk гэх тусгай цахим сайтыг төрийн зүгээс ажиллуулдаг байна.

**6.9 БҮГД НАЙРАМДАХ ХЯТАД АРД УЛС**

2019 оны 8-р сарын 22-ны өдөр Бүгд Найрамдах Хятад Ард Улсын Кибер орон зайн удирдах газар Хүүхдийн хувийн мэдээллийг цахим орчинд хамгаалах тухай журмыг гаргасан байна. Мэдээллийн нууцлалын шинэ журамд БНХАУ-ын нутаг дэвсгэрт байгаа хүүхдийн хувийн мэдээллийг цуглуулах, хадгалах, ашиглах, шилжүүлэх, задруулахад тавигдах өндөр түвшний шаардлагуудыг тусгасан. Энэ нь интернэт дэх хүүхдийн хувийн мэдээллийг хамгаалах тухай тусгайлан зохицуулсан Хятадын анхны эрх зүйн хэм хэмжээ болсон бөгөөд 2019 оны 10 дугаар сарын 1-ний өдрөөс хэрэгжиж эхэлсэн.

Тус журмын зорилго нь хүүхдийн хувийн мэдээллийн аюулгүй байдлыг хамгаалах, хүүхдийн эрүүл хэвийн өсөлтийг дэмжих зорилгоор БНХАУ-ын Кибер аюулгүй байдлын тухай хууль, БНХАУ-ын Насанд хүрээгүй хүүхдийг хамгаалах тухай хууль болон бусад хууль тогтоомжийн дагуу боловсруулагдсан болно.

Хүүхдийн хувийн мэдээллийг цахимаар хамгаалах тухай журмын дагуу 14 нас хүрээгүй хүүхдийг насанд хүрээгүй гэж тодорхойлсон. БНХАУ-ын нутаг дэвсгэр дэх интернэт болон бусад холбогдох үйл ажиллагаагаар дамжуулан хүүхдийн хувийн мэдээллийг цуглуулах, хадгалах, ашиглах, шилжүүлэх, задруулахад энэхүү журам хамаарна. Ямар ч байгууллага, хувь хүн хүүхдийн хувийн мэдээллийн аюулгүй байдалд халдсан мэдээллийг үйлдвэрлэх, гаргах эсхүл тарааж болохгүй. Хүүхдийн асран хамгаалагч нь асран хамгаалах чиг үүргээ зөв гүйцэтгэж, боловсрол, удирдамжаар дамжуулан хүүхдийн хувийн мэдээллийг хамгаалах ухамсар, чадварыг дээшлүүлж, хүүхдийн хувийн мэдээллийн аюулгүй байдлыг хамгаалж байх ёстой.

Журам нь сүлжээний операторуудаас[[33]](#footnote-33) хүүхдийн хувийн мэдээллийг цуглуулах, хадгалах, ашиглах, шилжүүлэх, задруулахдаа зөв шударга, зайлшгүй шаардлагатай, бүрэн мэдээлэл авсны үндсэн дээр зөвшөөрөх, тодорхой зорилготой, баталгаатай аюулгүй байдал болон хууль ёсны дагуу ашиглах зарчмуудыг баримтлахыг шаарддаг. Мөн энэхүү журмын дагуу сүлжээний операторууд хүүхдийн хувийн мэдээллийг хамгаалах тусгай бодлого, хэрэглэгчийн гэрээ байгуулж, хүүхдийн хувийн мэдээллийг хамгаалах үүрэг бүхий тусгай ажилтнуудыг томилсон байдаг.

Хүүхдийн хувийн мэдээллийг цуглуулах, ашиглах, шилжүүлэх, задруулахаас өмнө эцэг, эх, асран хамгаалагчийн зөвшөөрлийг авах ёстой. Зөвшөөрөл авсан сүлжээний операторууд зөвшөөрөл өгөхөөс татгалзаж, дараах мэдээллийг хүүхдийн асран хамгаалагчид өгөх ёстой. Үүнд:

1. Хүүхдийн хувийн мэдээллийг цуглуулах, хадгалах, ашиглах, шилжүүлэх, задруулах зорилго, арга, хамрах хүрээ;
2. Хадгалах байршил, хадгалах хугацаа, харилцан тохиролцсон хадгалах хугацаа дууссаны дараа мэдээллийг боловсруулах;
3. Хүүхдийн хувийн мэдээллийг хамгаалах аюулгүй байдлын арга хэмжээ;
4. Хүүхдийн хувийн мэдээллийг ашиглах, шилжүүлэх, задруулах, хадгалахыг зөвшөөрөхөөс татгалзсаны үр дагавар;
5. Зөрчлийн талаар мэдээлэх эсхүл сүлжээний операторт гомдол гаргах арга хэрэглүүр;
6. Хүүхдийн хувийн мэдээллийг засах, устгах арга хэрэглүүр;
7. Сүлжээний операторууд мэдээлэл өгөх ёстой бусад асуудал.

Энэхүү журам нь сүлжээний операторуудад хүүхдийн хувийн мэдээллийг цуглуулах, ашиглах зорилгодоо хүрэхэд шаардагдах хугацаанаас хэтрүүлэн хадгалахыг хориглож, мэдээллийн аюулгүй байдлыг шифрлэх болон бусад аргыг хэрэглэхийг операторуудаас шаарддаг. Үүнээс гадна сүлжээний операторууд хүүхдийн хувийн мэдээллийг ашиглахдаа захиргааны хууль тогтоомж, эсхүл хоёр талын тохиролцсон ашиглалтын зорилго, хүрээг зөрчихгүй байх ёстой. Сүлжээний операторууд гуравдагч этгээдийн үйлдвэрлэгчдийг татах, хүүхдийн хувийн мэдээллийг гуравдагч этгээдэд шилжүүлэхээс өмнө аюулгүй байдлын үнэлгээ хийсэн байх ёстой байдаг байна.

Аливаа байгууллага, хувь хүн энэхүү журмыг зөрчсөн үйлдлийг илрүүлсэн тохиолдолд интернэтийн мэдээллийн хэлтэс эсхүл бусад холбогдох хэлтэст мэдээлж болно. Сүлжээний операторууд хүүхдийн хувийн мэдээллийн аюулгүй байдлын удирдлагыг хангалтгүй хэрэгжүүлж, аюулгүй байдлын томоохон эрсдэлт оруулсан, аюулгүй байдлын зөрчил гарсан тохиолдолд интернэтийн мэдээллийн алба нь үүргийнхээ дагуу хариуцлага гаргасан ажилтантай ярилцах бөгөөд сүлжээний операторууд залруулга хийх, аюулыг арилгах арга хэмжээг шуурхай авч ажиллана[[34]](#footnote-34). Харин тухайн үүргээ биелүүлээгүй интернэтийн мэдээллийн алба болон бусад холбогдох хэлтэст Кибер аюулгүй байдлын тухай хууль, Интернэт мэдээллийн үйлчилгээний удирдлагын арга хэмжээ зэрэг холбогдох хууль тогтоомжид заасан хариуцлага болон эрүүгийн хариуцлага хүлээлгэхээр заасан байдаг байна[[35]](#footnote-35).

**ДОЛОО. ДҮГНЭЛТ**

Судлаачдын баг нь Хууль тогтоомжийн тухай хууль болон Засгийн газрын 2016 оны 59 дүгээр тогтоолын 1 дүгээр хавсралтаар батлагдсан “Хууль тогтоомжийн хэрэгцээ, шаардлагыг урьдчилан тандан судлах аргачлал”-ын дагуу **Цахим орчинд хүүхдийн эрхийг хамгаалах** тухай хуулийн төслийн хэрэгцээ, шаардлагыг урьдчилан тандан судалсан судалгааг хийж гүйцэтгэлээ.

Цахим орчинд хүүхэд хамгааллын асуудал нэн чухалд тооцогдож, дэлхийн улс орнууд анхаарлаа хандуулж хууль тогтоомжоо шинэтгэх болсон. Улс орнууд эл шинэтгэлийг хийхдээ *нэгдүгээрт*, холбогдох хууль тогтоомжид нэмэлт, өөрчлөлт оруулах; *хоёрдугаарт*, нарийвчилсан зохицуулалт бүхий хуулийн төсөл боловсруулж батлах гэсэн хоёр чиглэлийг баримталж байна.

Монгол Улсын хувьд цахим орчинд хүүхэд хамгааллын асуудлыг зохицуулахдаа Хүүхэд хамгааллын тухай хууль, Эрүүгийн хууль, Хүний хувийн мэдээллийг хамгаалах тухай хууль, Хүүхдийн эрхийн тухай хууль, Гэмт хэрэг зөрчлөөс урьдчилан сэргийлэх тухай хууль зэрэг хууль тогтоомжоор зохицуулсан боловч тус харилцаанд оролцогч талуудын эрх үүрэг, цахим дарамт, заналхийлэл, түүнээс урьдчилан сэргийлэх, хамгаалах, мэдээллийн шүүлтийн цогц үйл ажиллагаа, эцэг эхийн хяналт, хүүхдийг цахим орчинд ороход хязгаарлах зэрэг асуудлыг зохицуулаагүй байна.

Хүүхэд, эцэг, эхээс авсан судалгаанаас үзвэл хүүхдүүд интернэтийг 2-4 цаг хүртэлх хугацаанд хэрэглэдэг, интернэтийг ихэвчлэн нийтийн сүлжээ (Фэйсбүүк, инстаграмм, твиттер, youtube, Tik tok зэрэг)-нд холбогдох, найз нөхөдийн харилцаа холбоо тогтооход хэрэглэдэг, интернэт хэрэглээний цаг болон агуулгад эцэг эхийн хяналт сул байдаг, интернэтэд буруу зүйлд уруу татсан агуулга бүхий мэдээ, мэдээлэлтэй тааралддаг гэсэн байхын зэрэгцээ эцэг эх нь хүүхдүүд цахим орчинд дарамт шахалтанд өртөж байгаагүй, хүүхэд цахим дарамтанд өртөж байсан тухай гэр бүлийнхэндээ хэлдэггүй, цахим орчинд хүүхэд хамгааллын талаар мэдлэг дунд эсхүл бага зэрэг гэсэн хариултуудыг дийлэнх нь сонгосон байгаа бөгөөд тусгайлсан хууль гаргах нь зүйтэй гэсэн саналыг ихэвчлэн гаргасан байна.

Энэ нь цахим орчинд хүүхэд дарамтанд орох, заналхийлэлд өртөх, цахим дээрэлхэл, гадуурхал, гүтгэлэг, доромжлол, хууль бус контент, сурталчилгаанд өртөх зэрэг байдлаар илэрч, улмаар энэ нь донтох, ёс суртахуун, хүмүүжлийн доголдолтой болох, сэтгэл гутралд орох, эцэст нь амиа хорлоход хүргэх зэрэг тодорхой үр дагаврыг хүүхдэд бий болгох болсон тул цахим орчинд хүүхдийн эрхийг хамгаалах асуудалд онцгойлон анхаарал хандуулах шаардлагыг бий болгосон байна.

**НАЙМ. ЗӨВЛӨМЖ**

Цахим орчин дахь хүүхэд хамгаалалтай холбогдон үүсэх харилцааг зохицуулсан эрх зүйн хэм хэмжээг нэгэн голомтод төвлөрүүлж бие даасан хууль батлан гаргах хэрэгцээ шаардлага нэгэнт үүссэн байна.

Цахим орчинд үүсэх харилцаа нь шинжлэх ухаан, техник, технологийн ололтоос шууд хамааралтай байдаг онцлогийг харгалзахын зэрэгцээ хүүхдийн бие махбод, оюун санаа, ой ухаан, сэтгэц, зан байдал, харилцаа нь гэр бүл, төрийн бодлогын төвд байх онцлогийг мөн харгалзаж зохистой тусгасан бие даасан хууль гаргах нь цахим орчны зүй бус, хор хөнөөлтэй нөлөөлөл болох цахим дарамт, заналхийлэл, цахим сүлжээ ашиглан хүүхдийг садар самуунд уруу татах, гэмт хэрэг, зөрчилд уруу татах, улмаар амиа хорлохоос ирээдүй хойч үеээ хамгаалах, иргэдийн эрх, эрх чөлөөний аюулгүй байдал, мэдээллийн аюулгүй байдлыг хамгаалах гол арга зам хэмээн үзэж байна.

**....оОо....**

**АШИГЛАСАН ЭХ СУРВАЛЖ**

**Нэг. Хууль, эрх зүйн акт**

1. Монгол Улсын Үндсэн хууль, 1992.
2. Хууль тогтоомжийн тухай хууль, 2015.
3. Иргэний хууль, 2002.
4. Эрүүгийн хууль, 2015
5. Зөрчлийн тухай хууль, 2017
6. Гэмт хэрэг, зөрчлөөс урьдчилан сэргийлэх тухай хууль, 2019
7. Зар сурталчилгааны тухай хууль, 2002.
8. Садар самуун явдалтай тэмцэх тухай хууль, 1998.
9. Хүүхэд хамгааллын тухай хууль, 2016.
10. Хүүхдийн эрхийн тухай хууль, 2016.
11. Хүн худалдаалахтай тэмцэх тухай хууль, 2012
12. Оюуны өмчийн тухай хууль, 2020
13. Хүний хувийн мэдээлэл хамгаалах тухай хууль, 2021
14. Кибер аюулгүй байдлын тухай хууль, 2021
15. Хэвлэл мэдээллийн эрх чөлөөний тухай хууль, 1998
16. Мансууруулах эм, сэтгэцэд нөлөөт бодисын эргэлтэд хяналт тавих тухай хууль, 2002
17. Засгийн газрын тусгай сангийн тухай хууль, 2019.
18. “Монгол Улсын хууль тогтоомжийг 2024 он хүртэл боловсронгуй болгох үндсэн чиглэл”. Монгол Улсын Их Хурлын 12 дугаар тогтоол, 2021.
19. Хууль тогтоомжийн хэрэгцээ, шаардлагыг урьдчилан тандан судлах аргачлал, Засгийн газрын 59 дүгээр тогтоол. 2016.
20. Хүүхдийн эрхийн тухай Нэгдсэн Үндэстний Байгууллагын конвенц, 1989

**Хоёр. Монгол болон гадаад улсын эрдэм шинжилгээний өгүүлэл, судалгаа**

1. Эдийн засгийн хамтын ажиллагааны хөгжлийн байгууллага (OECD)-аас 2021 оны 5 дугаар 31-ний өдөр гаргасан “Цахим орчин дахь хүүхэд” шинэчлэн найруулсан зөвлөмж.
2. Европын зөвлөлөөс 2018 оны 9 дүгээр сард “Цахим орчинд хүүхдийн эрхийг хүндэтгэх, хамгаалах болон хэрэгжүүлэх талаархи удирдамж”.
3. Өсвөр үеийнхний цахим хэрэглээний өнөөгийн байдал судалгааны тайлан /албан хэрэгцээнд/, 2018 он.
4. Хууль зүйн үндэсний хүрээлэн, Цахим орчин дахь хүүхдийн эрхийн хамгаалалт, 2017 он.
5. Цахим орчин дахь хүүхдийн аюулгүй байдлын талаар судалгааны тайлан, Харилцаа Холбооны Зохицуулах Хороо, 2021 он.
6. Цахим орчинд аюулгүй байдлыг хангах талаарх заавар (the Ofsted eSafety guidance-UK), 2019
7. Хүүхдийн Омбудсмен болон Шведийн Хэвлэл мэдээллийн зөвлөлтэй хамтран олон нийтийн сүлжээ, тоглоом болон бусад цахим орчныг хариуцдаг хүмүүст зориулсан гарын авлага
8. Европын Холбооны хүүхдийн эсрэг хүчирхийлэл, бэлгийн мөлжлөг, хүүхдийн порнографтай тэмцэх тухай заавар, 2011
9. Европын Холбооны Дуу дүрс бичлэгийн хэвлэл мэдээллийн үйлчилгээний тухай заавар, 2010
10. Бага насны хүүхдүүдэд зориулсан зөвлөмж (crc.gov.mn)

**Гурав. Гадаад эх сурвалж**

1. [www.saferinternetday.org](http://www.saferinternetday.org/)
2. <https://www.unicef.org/mongolia/mn>
3. <http://www.ilo.org/dyn/natlex/docs/ELECTRONIC/67127/98324/F2042155478/KOR67127%20English.pdf>
4. <https://elaw.klri.re.kr/eng_service/lawView.do?hseq=38422&lang=ENG>
5. <http://opennetkorea.org/en/wp/wp-content/uploads/2014/03/Korean-real-name-law-decision-english.pdf>
6. <https://www.chinalawtranslate.com/en/childrenspersonalinfoonline/>
7. <http://duma.gov.ru/news/50878/>
8. <https://rkn.gov.ru/>
9. <https://datareportal.com/reports/digital-2021-global-overview-report>
10. <https://www.loc.gov/item/global-legal-monitor/2019-10-28/china-regulation-on-online-protection-of-childrens-personal-information-issued/>
11. https://www.newamerica.org/cybersecurity-initiative/digichina/blog/translation-cybersecurity-law-peoples-republic-china/
12. https://www.government.se/4abc0a/contentassets/747603b3d1a04351b1773524c7de3c84/2008486-marketing-act
13. https://www.mprt.se/globalassets/dokument/lagar-och-regler/radioandtelevisionact2016.pdf
14. https://www.imy.se/globalassets/dokument/rapporter/the-rights-of-children-and-young-people-on-digital-platforms\_accessible.pdf
15. <http://pravo.gov.ru/proxy/ips/?docbody&nd=102144583>
16. www.thinkuknow.co.uk
17. <https://eur-lex.europa.eu/legal-content/EN/ALL/?uri=celex%3A32010L0013>
18. <https://eur-lex.europa.eu/legal-content/EN/TXT/?uri=celex%3A32011L0093>
19. <https://www.togetherscotland.org.uk/news-and-events/news/2018/06/sweden-to-incorporate-the-uncrc-into-law/>
20. https://downloads.unicef.org.uk/wp-content/uploads/2010/05/UNCRC\_united\_nations\_convention\_on\_the\_rights\_of\_the\_child.pdf?\_adal\_sd=www.unicef.org.uk.1644975131543&\_adal\_ca=so%3DGoogle%26me%3Dorganic%26ca%3D(not%2520set)%26co%3D(not%2520set)%26ke%3D(not%2520set).1644975131543&\_adal\_cw=1644975110033.1644975131543&\_adal\_id=3f637e28-b702-4661-be5e-dba9ea34294b.1644975110.2.1644975110.1644975110.b9ec6fed-1206-411e-a88c-0c3be100d0de.1644975131543&\_ga=2.159751674.65386346.1644975109-551663205.1644975109

https://eur-lex.europa.eu/legal-content/EN/TXT/HTML/?uri=CELEX:32000L0031

<https://law.go.kr/LSW/lsInfoP.do?lsiSeq=199081&viewCls=engLsInfoR&urlMode=engLsInfoR#0000>

1. <https://gdprhub.eu/Data_Protection_in_Sweden>

**Дөрөв. Цахим эх сурвалж**

1. [www.legalinfo.mn](http://www.legalinfo.mn)
2. [www.ekids.mn](http://www.ekids.mn/)
3. [www.crc.gov.mn](http://www.crc.gov.mn)
4. [www.fcy.gov.mn](http://www.fcy.gov.mn)
5. [www.mddc.gov.mn](http://www.mddc.gov.mn)
6. [www.gia.gov.mn](http://www.gia.gov.mn)

***Хавсралт 1: Цахим орчинд хүүхдийн эрхийг хамгаалахтай холбоотой хууль тогтоомжийн түүвэр***

|  |  |  |
| --- | --- | --- |
| **№** | **Хуулийн нэр** | **Зүйл, заалт** |
| **1.** | **Хүүхэд хамгааллын тухай хууль** | **8 дугаар зүйл. Хэвлэл, мэдээлэл, цахим орчин дахь хүүхэд хамгаалал**  8.1.Эцэг, эх, асран хамгаалагч гэр бүлийн орчинд, багш, сургуулийн ажилтан сургуулийн орчинд, хуулиар үүрэг хүлээсэн төрийн байгууллага, хуулийн этгээд  бусад орчинд өөрсдийн эрх, үүргээ хэрэгжүүлэх замаар хүүхдийг түүний хөгжил, эрүүл мэнд, хүмүүжил, төлөвшилд, сөрөг нөлөө үзүүлэхүйц тоглоом ном, урлагийн бүтээл, мэдээ, мэдээлэл зар сурталчилгаа, цахим сүлжээнээс хамгаална.  8.2.Харилцаа холбооны зохицуулах хороо, цагдаагийн төв байгууллага  хүүхдийн хөгжил, эрүүл мэнд, хүмүүжил, төлөвшилд сөрөг нөлөө үзүүлэхүйц тоглоом, ном, урлагийн бүтээл, мэдээ, мэдээлэл, зар сурталчилгаа, цахим сүлжээнээс хүүхдийг хамгаалах талаар зөвлөмж, зааварчилгааг олон нийтэд тогтмол мэдээлж, үйл ажиллагаанд нь хяналт тавьж ажиллана.  8.3.Хүүхдэд зориулсан мэдээ, мэдээлэл нь хүүхдийн хөгжил, эрүүл мэнд, хүмүүжил, төлөвшилд сөрөг нөлөө үзүүлэх эрсдэлтэй гэж үзсэн иргэн, хүүхэд, түүний хууль ёсны төлөөлөгч, хүүхдийн эрхийн ажилтан энэ тухай гомдол, мэдээллийг холбогдох байгууллага, албан тушаалтанд хандан шийдвэрлүүлнэ.  8.4.Сонин хэвлэл, телевиз, радио, цахим сүлжээ ашиглаж, хүүхдийн хувийн нууцад халдаж дуу, дуу-дүрсний, дүрсний бичвэр, гэрэл зураг тараасан, эсхүл гэмт хэрэг, зөрчил үйлдсэн гэж мэдээлсэн, олны өмнө гутаасан ажилтан, албан тушаалтан, иргэн, хуулийн этгээдэд хуульд заасан хариуцлага хүлээлгэнэ.  8.5.Арван зургаан насанд хүрээгүй хүүхэд бусад хүүхдийнхээ эсрэг хийсэн энэ зүйлийн 8.4-т заасан үйлдлээс үүсэх хохирол, хор уршгийг түүний эцэг, эх, асран хамгаалагч, харгалзан дэмжигч хуульд заасны дагуу хариуцна.  8.6.Интернэтийн орчинд эрх эзэмшиж байгаа иргэн, хуулийн этгээд хүүхдэд зориулсан тусгай багцын үйлчилгээтэй байх бөгөөд үйлчилгээний гэрээ байгуулахдаа тухайн этгээдийн асран хамгаалалд 18 нас хүрээгүй хүүхэд байгаа эсэхийг заавал асууж, насанд хүрэгчдэд зориулсан тусгай сувгийн үйлчилгээг хэрэглэх эсэхийг тохиролцоно. |
| **2.** | **Хүний хувийн мэдээллийг хамгаалах тухай хууль** | **29 дүгээр зүйл.Хориглох зүйл**  29.1.Мэдээллийн эзнээс хуульд заасан үндэслэл болон анх зөвшөөрөл авснаас өөр зорилгоор мэдээлэл цуглуулах, боловсруулах, ашиглахыг хориглоно.  29.2.Мэдээллийг хүний оролцоогүй цахим хэлбэрээр боловсруулсны үр дүнд мэдээллийн эзний эрх, эрх чөлөөг зөрчихийг хориглоно.  29.3.Мэдээллийг энэ хуульд заасны дагуу олж мэдсэн этгээд бусдад задруулахыг хориглоно. |
| **3.** | **Кибер аюулгүй байдлын тухай хууль** | **15 дугаар зүйл.Цагдаагийн байгууллага**  15.1.Цагдаагийн байгууллага кибер аюулгүй байдлыг хангах талаар дараах бүрэн эрхийг хэрэгжүүлнэ:  15.1.1.кибер халдлага, зөрчилтэй холбоотой гэмт хэргийн мэдээллийг хүлээн авч, хуульд заасан ажиллагааг явуулах;  15.1.2.энэ хуулийн 15.1.1-д заасан чиг үүргээ хэрэгжүүлэхэд шаардлагатай мэдээллийг холбогдох төрийн байгууллага, албан тушаалтан, хүн, хуулийн этгээдээс гаргуулан авах;  15.1.3.кибер аюулгүй байдлыг хангах асуудлаар хүн, хуулийн этгээдэд зөвлөмж, шаардлага, сэрэмжлүүлэг хүргүүлэх;  15.1.4.кибер халдлага, зөрчилтэй тэмцэх, тоног төхөөрөмж, программ хангамжийг шалгах, судалгаа, шинжилгээ хийх, дүгнэлт гаргах зорилгоор тоон шинжилгээний лаборатори ажиллуулах. |
| 4. | **Хэвлэл мэдээний эрх чөлөөний тухай хууль** | **3 дугаар зүйл.Мэдээлэлд хяналт тавихыг хориглох**  3.1.Хэвлэл мэдээллийн хэрэгсэл нь өөрийн нийтэлж, нэвтрүүлж байгаа зүйлийнхээ төлөө хариуцлага хүлээнэ. Төрөөс олон нийтийн мэдээллийн агуулгад хяналт /цензур/ тогтоохгүй.  3.2.Төрөөс хэвлэл мэдээллийн хэрэгсэлд нийтлэх, нэвтрүүлэх мэдээлэлд хяналт тавих байгууллага байгуулахгүй бөгөөд ийм хяналтын үйл ажиллагааг санхүүжүүлэхгүй. |
| 5. | **Зар сурталчилгааны тухай хууль** | **6 дугаар зүйл. Зар сурталчилгаа бүтээх, түгээхэд тавих ерөнхий шаардлага**  6.5.Зар сурталчилгаа бүтээх, түгээхэд дараах зүйлийг хориглоно:  6.5.5.Монгол Улсын хууль тогтоомжийг зөрчих үйлдэл, үйл ажиллагаанд хүргэж болох зар сурталчилгааг;  6.5.7.айдас төрүүлэх, хүчирхийлэл, садар самуунд уруу татах, түүнчлэн хүний амь нас, эрүүл мэнд, аюулгүй байдалд гэм хор учруулах үйлдэл, үйл ажиллагаанд хүргэж болох зар сурталчилгааг;  6.5.8.хуулиар сурталчлахыг хориглосон бараа, ажил, үйлчилгээг сурталчилах.  **7 дугаар зүйл.Хууль бус зар сурталчилгаа**  7.1.Хууль бус зар сурталчилгаанд зүй бус, бодит байдалд үл нийцсэн, ёс суртахуунд үл нийцсэн, далд зар сурталчилгаа хамаарна.  7.2.Дараахь зар сурталчилгааг зүй бус зар сурталчилгаанд тооцно:  7.2.2.бусдын нэр төр, алдар хүнд, ажил хэргийн нэр хүндэд харш сурталчилгаа;  7.3.Дараахь зүйлийн талаар хэрэглэгчийг төөрөгдүүлсэн зар сурталчилгааг бодит байдалд үл нийцсэнд тооцно:  7.4.Дараахь зар сурталчилгааг ёс суртахуунд үл нийцсэнд тооцно:  7.4.1.бусдын бүтээгдэхүүнийг гутаан доромжилсон;  7.4.5.үндэс угсаа, хэл, арьсны өнгө, нийгмийн гарал, байдал, нас, хүйс, мэргэжил боловсрол, шашин шүтлэг, үзэл бодлыг гутаан доромжилсон үг хэллэг, харьцуулалт, дүрслэл зэргийг ашигласан;  7.4.6.хүнлэг ёс, ёс суртахуун, Монгол хүний эрхэмлэн дээдэлдэг зан заншлын ёс горимыг зөрчсөн.  7.5.Энэ хуулийн 6.1-д заасныг зөрчсөн, хэрэглэгчийн ухамсарт шууд бусаар нөлөөлөх зар сурталчилгааг далд зар сурталчилгаа гэж тооцно.  7.6.Шүүх энэ хуулийн агуулга, зарчимд нийцүүлэн энэ хуулийн 7 дугаар зүйлд зааснаас бусад үндэслэлээр зар сурталчилгааг хууль бус гэж тооцож болно.  7.7.Хууль бус зар сурталчилгаа захиалах, бүтээх, түгээхийг хориглоно.  **12 дугаар зүйл.Интернэтээр түгээх зар сурталчилгаа**  12.1.Зар сурталчилгаа түгээгч нь бусдын эзэмшилд байгаа интернэтийн хуудсанд өөрийн зар сурталчилгаагаа зөвшөөрөлгүй байрлуулахыг хориглоно.  **16 дугаар зүйл. Зар сурталчилгаа бүтээх, байрлуулах, түгээхэд хүүхдийн эрхийг хамгаалах**  16.1.Зар сурталчилгаа бүтээх, байрлуулах, түгээхэд дараахь зүйлийг хориглоно:  16.1.1.эцэг, эх, асран хүмүүжүүлэгчийн нэр хүндийг бууруулах;  16.1.2.тухайн бүтээгдэхүүнийг худалдан авахыг эцэг, эх болон бусад этгээдээс шаардахыг хүүхдэд шууд зөвлөх, ухуулах, бусад хэлбэрээр нөлөөлөх;  16.1.3.тухайн бүтээгдэхүүнийг худалдан авсан, эсхүл аваагүйгээс бусад хүүхдээс давуутай буюу дор байдалд орно гэсэн ойлголтыг хүүхдэд бий болгох;  16.1.4.хүүхдийг аюултай орон зай, нөхцөл байдалд дүрсэлсэн дүрс, дуу авиа, эсхүл үг хэллэгийг зар сурталчилгаанд ашиглах;  16.1.5.тухайн бүтээгдэхүүнийг хэрэглэхэд шаардагдах мэдлэг, дадлага, туршлагын төвшинг бууруулж буюу өсгөж сурталчлах:  16.1.6 бүтээгдэхүүний үнийн талаар буруу ойлголт хүүхдэд бий болгох.  16.1.7.Нялх, балчир хүүхдийн хүнсний тухай хуулийн 3.1.8-д зааснаас бусад нялх, балчир хүүхдэд зориулж үйлдвэрлэсэн хүнс болон хооллох хэрэгслийг сурталчлах;  16.1.8.чихэр, давс, транс болон ханасан тос ихээр агуулсан хоол, хүнсний бүтээгдэхүүний зар сурталчилгаанд хүүхэд оролцуулах. |
| 6. | **Садар самуун явдалтай тэмцэх тухай хууль** | **5 дугаар зүйл.Садар самууныг сурталчлахыг хориглох**  5.1.Хэвлэл, мэдээллийн хэрэгслээр садар самууныг сурталчлахыг хориглоно.  5.2.Садар самууныг сурталчилсан хэвлэл, ном зохиол, зураг, кино, дүрс бичлэг, бусад зүйлийг бэлтгэх, тараах, борлуулах, энэ зорилгоор хадгалахыг хориглоно.  **7 дугаар зүйл.Эротик хэвлэл, ном зохиол, дүрс бичлэгийг худалдах журам**  7.2.3. 18 насанд хүрээгүй хүнээр худалдуулах, 18 насанд хүрээгүй хүнд худалдах.  **8 дугаар зүйл.Эротик кино, дүрс бичлэг, жүжиг, бүжиг үзүүлэхэд хориглох зүйл**  8.1.Эротик кино, дүрс бичлэг, жүжиг, бүжиг, тайчих урлаг, үзүүлэх тоглолт, уралдаан, тэмцээн, бусад үзвэрийг үзүүлэхэд дараахь зүйлийг хориглоно:  8.1.3. 18 насанд хүрээгүй хүнд үзүүлэх. |
| 7. | **Эрүүгийн хууль** | **16.8 дугаар зүйл.Хүүхдэд садар самууныг сурталчлах, уруу татах**  1.Хүүхдэд садар самууныг сурталчилсан хэвлэл, ном зохиол, зураг, кино, дүрс бичлэг, бусад зүйлийг зориуд үзүүлсэн, өгсөн, сурталчилсан; хүүхдээр садар самуун үйлдэл хийлгэсэн; хүүхдэд биеэ үнэлэх, бэлгийн харьцаанд орохыг санал болгосон бол хоёр мянга долоон зуун нэгжээс таван мянга дөрвөн зуун нэгжтэй тэнцэх хэмжээний төгрөгөөр торгох, эсхүл хоёр зуун дөчин цагаас долоон зуун хорин цаг хүртэл хугацаагаар нийтэд тустай ажил хийлгэх, эсхүл зургаан сараас нэг жил хүртэл хугацаагаар зорчих эрхийг хязгаарлах, эсхүл зургаан сараас нэг жил хүртэл хугацаагаар хорих ял шийтгэнэ.  **16.9 дүгээр зүйл.Хүүхэд оролцуулж садар самууныг сурталчлах**  1.Хүүхэд оролцуулж садар самууныг сурталчилсан хэвлэл, ном зохиол, зураг, кино, дүрс бичлэг, бусад зүйлийг бэлтгэсэн, борлуулсан, тараасан, хадгалсан бол таван мянга дөрвөн зуун нэгжээс хорин долоон мянган нэгжтэй тэнцэх хэмжээний төгрөгөөр торгох, эсхүл нэг жилээс таван жил хүртэл хугацаагаар зорчих эрхийг хязгаарлах, эсхүл нэг жилээс таван жил хүртэл хугацаагаар хорих ял шийтгэнэ.  2.Энэ гэмт хэргийг:  2.1.кибер орчныг ашиглаж;  2.2.бага насны хүүхдийн эсрэг үйлдсэн бол арван мянган нэгжээс дөчин мянган нэгжтэй тэнцэх хэмжээний төгрөгөөр торгох, эсхүл хоёр жилээс найман жил хүртэл хугацаагаар хорих ял шийтгэнэ.  **26.1 дүгээр зүйл.Цахим мэдээлэлд хууль бусаар халдах**  1.Цахим төхөөрөмж, мэдээллийн сүлжээнд хууль бусаар халдаж компьютерийн өгөгдөл, системд нэвтэрсэн, танилцсан бол хоёр мянга долоон зуун нэгжээс арван мянган нэгжтэй тэнцэх хэмжээний төгрөгөөр торгох, эсхүл зургаан сараас хоёр жил хүртэл хугацаагаар зорчих эрхийг хязгаарлах, эсхүл зургаан сараас хоёр жил хүртэл хугацаагаар хорих ял шийтгэнэ.  2.Цахим төхөөрөмж, мэдээллийн сүлжээнд хууль бусаар халдаж мэдээллийг устгасан, гэмтээсэн, өөрчилсөн, засварласан, хуулбарлаж авсан, мэдээлэл нэмж оруулсан, программ хангамж, сүлжээг ашиглах боломжгүй болгосон, хэвийн үйл ажиллагааг алдагдуулсан; компьютерийн өгөгдлийг нуусан, хандалтад хязгаарлалт тогтоосон, компьютерийн системд санаатайгаар хууль бусаар мэдээлэл дамжуулсан, үйл ажиллагааг хязгаарласан; мэдээлэл хадгалагдаж байгаа төхөөрөмжийг устгасан, гэмтээсний улмаас бусдын хууль ёсны ашиг сонирхолд хохирол учирсан бол таван мянга дөрвөн зуун нэгжээс хорин долоон мянган нэгжтэй тэнцэх хэмжээний төгрөгөөр торгох, эсхүл нэг жилээс таван жил хүртэл хугацаагаар зорчих эрхийг хязгаарлах, эсхүл нэг жилээс таван жил хүртэл хугацаагаар хорих ял шийтгэнэ. |
| 8. | **Гэмт хэрэг, зөрчлөөс урьдчилан сэргийлэх тухай хууль** | **32 дугаар зүйл.Гэмт хэрэг, зөрчлөөс урьдчилан сэргийлэх талаар хэвлэл мэдээллийн байгууллагын үүрэг**  32.4.Хэвлэл мэдээллийн хэрэгслийн мэдээлэл, нийтлэлийн агуулга, хөтөлбөрт гэмт хэрэгтэй тэмцэх, урьдчилан сэргийлэх, гэмт хэрэг, зөрчилд өртөж, хохирох, болзошгүй эрсдэлээс өөрийгөө болон бусдыг хамгаалах, өөрийн эрх, ашиг сонирхлыг хууль ёсны аргаар хамгаалах арга замыг тодорхой тусгаж хэрэгжүүлнэ. |
| 9. | **Мансууруулах эм, сэтгэцэд нөлөөт бодисын эргэлтэд хяналт тавих тухай хууль** | **13 дугаар зүйл. Хориглох зүйл**  13.1. Мансууруулах эм, сэтгэцэд нөлөөт бодис, тэдгээрийн түүхий эдийн хор хөнөөлөөс урьдчилан сэргийлэх зорилгоор дараахь үйл ажиллагааг хориглоно:  13.1.2.мансууруулах эм, сэтгэцэд нөлөөт бодис, тэдгээрийн түүхий эдийг бэлтгэх, хэрэглэхийг аргачлан заах, тэдгээрийн хууль бус эргэлт, хэрэглээг сурталчилсан кино, дуу, дүрс бичлэгт хуурцаг, ном товхимол, хэвлэмэл зургийг нийтэд түгээх, хэвлэл мэдээллийн хэрэгсэл, компьютерийн сүлжээг ашиглан сурталчлах; |
| 10. | **Хүүхдийн эрхийн тухай хууль** | **6 дугаар зүйл. Хүүхдийн хөгжих эрх**  6.1.Хүүхдийн бие махбодь, оюун санаа, ой ухаан, сэтгэц, зан байдал, харилцаанд гарч байгаа ахиц өөрчлөлтийг хүүхдийн хөгжил гэж үзэх бөгөөд хүүхэд дараахь эрх эдэлнэ:  6.1.5.хүүхэд чөлөөтэй бодож сэтгэх, өөрөө эсхүл бусдаар дамжуулан үзэл бодлоо чөлөөтэй илэрхийлэх, мэдээлэл хайх, хүлээн авах;  **10 дугаар зүйл. Эцэг, эх, асран хамгаалагч, харгалзан дэмжигчийн үүрэг**  10.1.Хүүхдийн эрхийг хангах талаар эцэг, эх, асран хамгаалагч, харгалзан дэмжигч нь доор дурдсан үүрэг хүлээнэ:  10.1.1.хүүхдэд гэр бүлдээ аз жаргалтай, хайр халамжтай, бүхий л талаар хөгжих орчинг бүрдүүлэх;  10.1.2.хүүхдээ хүмүүжүүлэх, харилцааны соёл төлөвшүүлэх;  10.1.3.хүүхдийн хөгжил, эрүүл мэндэд сөрөг нөлөө үзүүлж болзошгүй эрсдэлт нөхцөлөөс урьдчилан сэргийлэх, хамгаалах;  10.1.4.хүүхдийг сурган хүмүүжүүлэх, боловсрол эзэмших, авьяас чадварыг нь хөгжүүлэхэд сургууль, хүүхдийн болон бусад холбогдох байгууллага, албан тушаалтан, иргэдтэй хамтран ажиллах;  10.1.5.хүүхдийг хууль тогтоомжид заасан нийгмийн үйлчилгээнд хамруулах;  10.1.6.хүүхдийн нэр төр, эрүүл мэнд, хувийн нууцыг хадгалж, хувийн орон зайг хамгаалах;  10.1.7.хүүхдийг хүндэтгэн сонсож, шийдвэр гаргах;  10.1.8.хүүхдийг хөгжиж, төлөвшихэд нь дэмжин туслах;  10.1.9.хууль тогтоомжид заасны дагуу хүүхдийнхээ өмнөөс хариуцлага хүлээх;  10.1.10.хүүхдийг наад захын хэрэгцээт зүйлээр хангах;  10.1.11.хууль тогтоомжид заасан бусад. |
| **Бусад** |
| 16. | Монгол улсын мянганы хөгжлийн зорилтод суурилсан үндэсний хөгжлийн цогц бодлого | <https://legalinfo.mn/mn/detail/7045> |
| 17. | “Цахим монгол” үндэсний хөтөлбөр | <https://legalinfo.mn/mn/detail/9465> |
| 18. | Хүүхдийн хөгжил, хамгааллыг сайжруулах үндэсний хөтөлбөр | <https://legalinfo.mn/mn/detail/4698> |
| 19. | Үндэсний хөтөлбөр батлах тухай /Мэдээллийн аюулгүй байдал/ | <https://legalinfo.mn/mn/detail/4716> |
| 20. | Гэмт хэргийн тухай хуулийн төсөл | <https://mojha.gov.mn/newmojha/?p=557> |
| 21. | Монгол Улсын үндэсний аюулгүй байдлын үзэл баримтлал батлах тухай | <https://legalinfo.mn/mn/detail/6163> |

***Хавсралт 2: Цахим орчинд хүүхдийн эрхийг хамгаалах талаарх санал асуулгын дүн***

**Судалгааны талаарх тойм танилцуулга:**

Цахим орчинд хүүхдийн эрхийг хамгаалахтайхолбогдсон асуудлаар өсвөр насны хүүхдүүдээс болон эцэг, эх, асран хамгаалагч нараас дараах судалгааны анкетаар судалгаа авсан болно. Судалгааг өсвөр насны хүүхдүүдээс онлайн болон цаасан хэлбэрээр цуглуулсан бөгөөд нийт 1129 хүүхэд хамрагдсан байна. Эцэг, эх, асран хамгаалагч нараас онлайн хэлбэрээр судалгааг авсан бөгөөд нийт 253 иргэд хамрагдсан.

**НЭГ. Хүүхдээс авсан судалгааны үр дүн:**

1.Хэдэн настай вэ?

2.Өдөрт дунджаар хэдэн цагийг цахим орчинд өнгөрүүлдэг вэ?

3. Интернэтийг ихэнх тохиолдолд ямар зорилгоор хэрэглэдэг вэ?

4. Цахим орчинд танихгүй хүнээс ирсэн хүсэлт, мессежинд хариу өгдөг үү?

5. Цахим орчинд интернэт сүлжээний хэрэглэгчдээс заналхийсэн, үзэн ядсан, гутаан доромжилсон агуулгатай зурвас, и-мэйл авч байсан уу?

6. Хэрэв тийм бол дараах сонголтуудаас алийг нь сонгох вэ?

7.Интернэтэд буруу зүйлд уруу татсан агуулга бүхий мэдээ, мэдээлэлтэй тааралдаж байсан уу?

8. Цахим орчинд хувийн мэдээллээ хамгаалах тохиргоог хэрэглэдэг үү?

9. Эцэг, эхийн зүгээс интернэт хэрэглээний цагт ямар нэгэн хяналт тавьдаг уу?

10. Эцэг, эхийн зүгээс интернэт хэрэглээний агуулгад ямар нэгэн хяналт тавьдаг уу?

11. Хэн нэгэн цахим орчинд гутаан доромжилж ялгаварлан гадуурхвал үүний эсрэг ямар арга хэмжээ авах вэ?

**Хүүхдээс авсан судалгааны үр дүн:**

Нийт 1129 хүүхдээс авсан судалгааны үр дүнд дараах дүгнэлтүүдийг хийж байна. Үүнд:

-Тус судалгаанд оролцсон нийт хүүхдүүдийн насаар ангилан үзвэл нийт судалгаанд оролцогчдын 40 хувь нь 12-14 насны хүүхдүүд хамрагдсан байна;

- 46 хувь нь 2-4 хүртэлх цагийг цахим орчинд өнгөрүүлдэг байна;

-Давхардсан тоогоор нийт 79 хувь нь нийтийн сүлжээ (Фэйсбүүк, инстаграмм, твиттер, youtube, Tik tok зэрэг)-нд холбогдохоор, 65 хувь нь найз нөхдийн харилцаа холбоо тогтоохоор цахим орчныг хэрэглэдэг байна;

-Цахим орчинд интернэт сүлжээний хэрэглэгчдээс заналхийсэн, үзэн ядсан, гутаан доромжилсон агуулгатай зурвас, и-мэйл авч байсан уу гэсэн асуулгад 78 хувь нь авч байгаагүй гэсэн хариулт өгсөн нь сайшаалтай байна;

-Харин авч байсан гэж хариулсан 22 хувийн оролцогчдоос 50 хувь нь хувийн мэдээллийг нь нийтэд тараасан гэсэн хариултыг сонгосон байна;

-Интернэтэд буруу зүйлд уруу татсан агуулга бүхий мэдээ, мэдээлэлтэй тааралдаж байсан уу гэдэгт 56 хувь нь тийм гэж хариулснаас үзвэл цахим сүлжээнд буруу зүйлд уруу татсан агуулга бүхий мэдээ, мэдээлэл нь ямар нэгэн шүүлтүүргүйгээр байршиж байдаг гэсэн дүгнэлтэд хүрэхээр байна;

-Цахим орчинд хувийн мэдээллээ хамгаалах тохиргоог хэрэглэдэг үү гэсэн асуулгад 60 хувь нь хэрэглэдэг гэж хариулсан байна;

-Эцэг, эхийн зүгээс интернэт хэрэглээний цаг болон агуулгад хяналт тавьдаг уу гэж асуухад заримдаа гэдгийг 55 хувь нь сонгосноос үзвэл цахим сүлжээн дэх эцэг эхийн хяналт сул байна;

-Хэн нэгэн цахим орчинд гутаан доромжилж ялгаварлан гадуурхвал үүний эсрэг ямар арга хэмжээ авах вэ гэдэгт судалгаанд оролцсон нийт хүүхдүүдийн 59 хувь нь эцэг эх, гэр бүлийн гишүүддээ хандана, 41 хувь нь найз нөхдөөсөө зөвлөгөө авна гэсэн хариултыг сонгосон байна.

Үүнээс нэгтгэн дүгнэвэл 10-18 насны нийт 1129 хүүхдээс судалгаа авахад интернэтийг 2-4 цаг хүртэлх хугацаанд хэрэглэдэг, интернэтийг ихэвчлэн нийтийн сүлжээ (Фэйсбүүк, инстаграмм, твиттер, youtube, Tik tok зэрэг)-нд холбогдох, найз нөхөдийн харилцаа холбоо тогтооход хэрэглэдэг, интернэт хэрэглээний цаг болон агуулгад эцэг, эхийн хяналт сул байдаг, интернэтэд буруу зүйлд уруу татсан агуулга бүхий мэдээ, мэдээлэлтэй тааралддаг, цахим орчинд гутаан доромжилж ялгаварлан гадуурхвал нийт хүүхдүүдийн 59 хувь нь эцэг эх, гэр бүлийн гишүүддээ хандахаар байна гэсэн дүгнэлтэд хүрч байна.

**ХОЁР. Эцэг, эх, асран хамгаалагчаас авсан судалгааны үр дүн:**

1.Та хүүхдийнхээ цахим орчны хэрэглээнд хяналт тавьдаг уу?

2. Та цахим орчин дахь мэдээллийн шүүлт хийх тохиргооны талаар хэр мэдээлэлтэй вэ?

3. Таны хүүхэд цахим орчинд үе тэнгийнхний дарамт, шахалтанд өртөж байсан уу?

4. Таны хүүхэд цахим дарамтанд өртөж байсан тухай гэр бүлийнхэндээ хэлдэг үү?

5. Та цахим орчинд хүүхдийн хамгаалалын талаар хэр мэдээлэлтэй вэ?

6. Таньд цахим орчинд хүүхэд хамгаалалын эрх зүйн зохицуулалттай холбоотой санал байвал дор бичнэ үү. Гэсэн асуултанд судалгаанд оролцогчид бичгээр санал гаргасан байна. Үүнийг ямарваа засваргүйгээр, эрэмбэлэхгүйгээр дор дурдвал:

* *хууль тогтоомжоор зохицуулах шаардлагатай гэж боддог;*
* *эцэг эхчүүдийг цахим орчны мэдлэгийг нэмэгдүүлэх;*
* *тусгайлан хууль гаргаж сайтар хамгаалах нь зүйтэй байна;*
* *цахим орчны хэрэглээг хянах, аль болох утасны хэрэглээг багасгаж өөр зүйлд анхаарлыг хандуулах спортын ямар нэг төрлөөр хичээллүүлэх;*
* *Цахим орчинд зарим мэдээллийг хаалттай болгох, хүүхэд нэвтэрдэг учраас хориотой үг хэл ашиглахыг таслан зогсоох болон хүчирхийлэлтэй мэдээлэл түгээхгүй байх;*
* *Эрхзүйн зохицуулалт байх хэрэгтэй гэж боддог. Ганц хүүхэд ч биш шүү дээ. Хүүхдүүдээ цаг үргэлж хянаж чадахгүй, цаг үргэлж цахим хэрэглээг нь хязгаарлаад байж болохгүй асуудал эцэг эх бүрт бий байх. Эрхзүйн зохицуулалттай болж ухуулга хийж байж хүүхэд ч, томчууд ч өөрийгөө ч өрөөл бусдыг ч хамгаалах сэтгэл зүйтэй болох байх гэж боддог;*
* *Тодорхой сайт вэбүүдэд нэвтрэх боломжгүй нас заах;*
* *Насанд хүрээгүй хүүхдүүдийг заавал цахим орчинд холбож байгаа нь таалагддаггүй. Ангийн групп нээчихээд тэндээ энэ тэр зар оруулна. Багш нар бүүр шөнийн 23 24цагт ангийнхаа хүүхдүүдэд зарын чанартай мэдээлэл оруулдаг. Одоо шалгалт энэ тэр мэдээллээ цахим групптэй оруулдаг энэ мэтээр хүүхдийг цахим орчноос хол байлгах нөхцөл бүрдэхгүй байна. Зарим нь бүр цахимаар гэрийн даалгавар өгнө гээд тараадаг;*
* *Энэ төрлийн зохицуулалт байх нь зөв. Гол нь эрх зүйн орчин болоод технологийн шийдэл нь сайн байх хэрэгтэй;*
* *FB -г тодорхой насанд хүрсэн хүн хэрэглэгч болдог. Гэтэл хичээл мэдээлэл нь бүгд FB-ээр дамжиж хүрч байна. Тиймээс ямар ч арга байхгүй хэрэглэгч болсон. Тиймээс хамгаална гэдгийг хэрхэн ойлгохоо мэдэхгүй байна;*
* *Хүүхдийн цахим орчин дахь хэрэглээ нь эцэг эх, асран хамгаалагчдын хараа хяналттай шууд холбоотой учир түүнд чиглэсэн зүйл заалт оруулж хариуцлагыг өндөржүүлэх тал дээр анхаарах;*
* *эрх зүйн мэдээллийн талаар мэдээлэл өгөх;*
* *Сургуулийн эцэг эхчүүд нийлээд гар утас, PC-ний хэрэглээ хянах төлбөртэй цогц программ худалдаж авбал зүгээр байх;*
* *Энэ төрлийн гэмт хэрэг гарч л байгаа байх. Сайн хуульчилж өгөх ёстой;*
* *Шүүлтүүртэй мэдээллийг хүргэх;*
* *Цахим орчинд байршуулж байгаа мэдээлэлд тодорхой босго тавьж, мэдээлэл байршуулж байгаа эх сурвалжийг хянадаг байх шаардлагатай байна;*
* *Эцэг эхчүүд өөрсдөө анхаарах;*
* *Цахим орчины хэрэглээг багасгах* зэрэг болно.

Дээр дурдсан асуултанд хариулт өгсөн агуулгыг ерөнхийд нь дүгнэн үзвэл эцэг, эх, асран хамгаалагч нар цахим орчинд хүүхэд хамгаалалын эрх зүйн орчинг бүрдүүлэх, хүүхдэд хүрч байгаа мэдээллэлд хяналт тавих, шүүлт хийх, тус асуудлыг нийтэд хүрэхүйц түгээх, сурталчилах зэрэг талаар дурдсан байна.

***Эцэг эхээс авсан судалгааны нэгдсэн үр дүн:***

Нийт 253 эцэг, эхээс 6 төрлийн асуулга бүхий судалгаа авахад эцэг эхийн хяналт сул байдаг, хүүхдүүд цахим орчинд дарамт шахалтанд өртөж байгаагүй, хүүхэд цахим дарамтанд өртөж байсан тухай гэр бүлийнхэндээ хэлдэггүй, цахим орчинд хүүхэд хамгааллын талаар мэдлэг дунд эсхүл бага зэрэг гэсэн хариултуудыг дийлэнх нь сонгосон байгаа бөгөөд тусгайлсан хууль гаргах нь зүйтэй гэсэн саналыг дийлэнх нь гаргасан байна.

***Хавсралт 3. Хуулийн төсөл боловсруулах зохицуулалтын хувилбарын хүний эрх, эдийн засаг, нийгэм, байгаль орчинд үзүүлэх үр нөлөөг тандан судалсан суурь асуултуудын хариулт***

а/ Хүний эрхэд үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр нөлөө | Холбогдох асуулт | Хариулт | | Тайлбар |
| 1. Хүний эрхийн суурь зарчмуудад нийцэж байгаа эсэх | 1.1.Ялгаварлан гадуурхахгүй ба тэгш байх | | | |
| 1.1.1.Ялгаварлан гадуурхахыг хориглох эсэх | Тийм |  | Ялгаварлан гадуурхсан зохицуулалт байхгүй |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх |  | Үгүй | Ямар нэгэн сөрөг нөлөө байхгүй. |
| 1.1.3.Тодорхой эмзэг бүлгийн нөхцөл байдлыг сайжруулах зорилгоор авч хэрэгжүүлэх арга хэмжээ бол олон улсын болон үндэсний хууль тогтоомжид заасан хүний эрхийн хэм хэмжээтэй нийцэж байгаа эсэх | Тийм |  | Нийцэж байгаа |
| 1.2.Оролцоог хангах | | | |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | Тийм |  | Нийгмийн 1-р хэсгийн эмзэг бүлэг болох хүүхдүүдийн эрхийн оролцоог бүрдүүлнэ. |
| 1.2.2.Зохицуулалтыг бий болгосноор эрх, хууль ёсны ашиг сонирхол нь хөндөгдөж байгаа, эсхүл хөндөгдөж болзошгүй иргэдийг тодорхойлсон эсэх | Тийм |  | Асуудал тус бүрээр бүлгүүдийг тусгайлан тодорхойлж, тэдэнд үзүүлэх нөлөөг тооцсон. |
| 1.3.Хууль дээдлэх зарчим ба сайн засаглал, хариуцлага | | | |
| 1.3.1.Зохицуулалтыг бий болгосноор хүний эрхийг хөхиүлэн дэмжих, хангах, хамгаалах явцад ахиц дэвшил гарах эсэх | Тийм |  | Хүүхдийн эрх ашгийг хамгаална. |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, хүний эрхийг хамгаалах механизмийн талаар НҮБ-аас өгсөн зөвлөмжид нийцэж байгаа эсэх | Тийм |  | НҮБ-ийн Хүүхдийн эрхийн тухай Конвенц буюу хүүхдийн эрхийн тухай цогц хууль бүхий баримт бичгийн зөвлөмжтэй нийцэж байна. |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | Тийм |  |  |
| 1. Хүний эрхийг хязгаарласан зохицуулалт агуулсан эсэх | 2.1.Зохицуулалт нь хүний эрхийг хязгаарлах тохиолдолд энэ нь хууль ёсны ашиг сонирхолд нийцсэн эсэх |  |  | Хязгаарласан зохицуулалт агуулаагүй. |
| 2.2.Хязгаарлалт тогтоох нь зайлшгүй эсэх |  |  |
| 1. Эрх агуулагч | 3.1.Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх |  | Үгүй | Эрх агуулагчдыг ангилан, тодорхойлох зохицуулалт агуулаагүй. Тэдгээрийн эмзэг байдал, эрх ашиг ямар нэгэн байдлаар хөндөгдөхгүй. |
| 3.2.Эрх агуулагчдыг эмзэг байдлаар нь ялгаж тодорхойлсон эсэх |  | Үгүй |
| 3.3.Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх |  | Үгүй |
| 3.4.Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх (хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй) |  | Үгүй |
| 4.Үүрэг хүлээгч | 4.1.Үүрэг хүлээгчдийг тодорхойлсон эсэх | Тийм |  |  |
| 5.Жендэрийн эрх тэгш байдлыг хангах тухай хуульд нийцүүлсэн эсэх | 5.1.Жендэрийн үзэл баримтлалыг тусгасан эсэх | Тийм |  |  |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | Тийм |  |  |

б/ Эдийн засагт үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үрнөлөө | Холбогдох асуулт | Хариулт | | Тайлбар |
| 1.Дэлхийн зах зээл дээр өрсөлдөх чадвар | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх |  | Үгүй | Ямар нэгэн сөрөг нөлөө байхгүй. |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) |  | Үгүй | Ямар нэгэн сөрөг нөлөө байхгүй. |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | Тийм |  | Цахим сүлжээн дахь гэмт хэргийн шинжтэй үйлдэлээс хүүхдийг хамгаалах |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх |  | Үгүй | Ямар нэгэн сөрөг нөлөө байхгүй. |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх |  | Үгүй | Ямар нэгэн сөрөг нөлөө байхгүй. |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх |  | Үгүй | Ямар нэгэн сөрөг нөлөө байхгүй. |
| 2.4.Зах зээлд шинээр монополийг бий болгох эсэх |  | Үгүй | Ямар нэгэн сөрөг нөлөө байхгүй. |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх |  | Үгүй | Ямар нэгэн сөрөг нөлөө байхгүй. |
| 3.2.Санхүүжилтийн эх үүсвэр олж авахад нөлөө үзүүлэх эсэх |  | Үгүй | Ямар нэгэн сөрөг нөлөө байхгүй. |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх |  | Үгүй | Ямар нэгэн сөрөг нөлөө байхгүй. |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх |  | Үгүй | Ямар нэгэн сөрөг нөлөө байхгүй. |
| 3.5.Аж ахуйн нэгжийг үйл ажиллагаагаа зогсооход хүргэх эсэх |  | Үгүй | Ямар нэгэн сөрөг нөлөө байхгүй. |
| 4.Мэдээлэх үүргийн улмаас үүсч байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх |  | Үгүй | Ямар нэгэн сөрөг нөлөө байхгүй. |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх |  | Үгүй | Ямар нэгэн сөрөг нөлөө байхгүй. |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх |  | Үгүй | Ямар нэгэн сөрөг нөлөө байхгүй. |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх |  | Үгүй | Ямар нэгэн сөрөг нөлөө байхгүй. |
| 6.Инновац болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | Тийм |  |  |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | Тийм |  |  |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх |  | Үгүй | Ямар нэгэн сөрөг нөлөө байхгүй. |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | Тийм |  |  |
| 7.3.Хэрэглэгчдийн эрх ашигт нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм |  | Эерэг нөлөө үзүүлнэ. |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | Тийм |  | Хүүхдийн эрхийг цахим орчинд хамгаалах, энэ чиглэлээр санал гомдол хүлээн авах, хяналт тавих эрх бүхий албан тушаал гарах боломжтой. |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх |  | Үгүй | Ямар нэгэн сөрөг нөлөө байхгүй. |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | Тийм |  | Эерэг нөлөө үзүүлнэ. |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | Тийм |  | Эерэг нөлөө үзүүлнэ. |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх |  | Үгүй |  |
| 9.3.Төрийн байгууллагад захиргааны шинэ чиг үүрэг бий болгох эсэх |  | Үгүй |  |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | Тийм |  | Эерэг нөлөө үзүүлнэ. |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | Тийм |  | Эерэг нөлөө үзүүлнэ |
| 10.3.Инфляци нэмэгдэх эсэх |  | Үгүй | Ямар нэгэн сөрөг нөлөө байхгүй. |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | Тийм |  |  |

в/ Нийгэмд үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр нөлөө | Холбогдох асуулт | Хариулт | | Тайлбар |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | Тийм |  | Эерэг нөлөө үзүүлнэ. |
| 1.2.Шууд болон шууд бусаар ажлын байрны цомхотгол бий болгох эсэх |  | Үгүй | Ямар нэгэн сөрөг нөлөө байхгүй. |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | Тийм |  | Эерэг нөлөө үзүүлнэ. |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 2.3.Ажилчдын эрх, үүрэгт шууд болон шууд бусаар нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 2.4.Шинээр ажлын стандарт гаргах эсэх |  | Үгүй | Ямар нэгэн сөрөг нөлөө байхгүй. |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх |  | Үгүй | Ямар нэгэн сөрөг нөлөө байхгүй. |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх |  | Үгүй | Ямар нэгэн сөрөг нөлөө байхгүй. |

г/ Байгаль орчинд үзүүлэх үр нөлөө

|  |  |  |  |  |
| --- | --- | --- | --- | --- |
| Үзүүлэх үр нөлөө | Холбогдох асуулт | Хариулт | | Тайлбар |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх |  | Үгүй | Ямар нэгэн сөрөг нөлөө байхгүй. |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх эсэх |  | Үгүй | Ямар нэгэн сөрөг нөлөө байхгүй. |
| 2.2.Эрчим хүчний хэрэглээг нэмэгдүүлэх эсэх |  | Үгүй | Ямар нэгэн сөрөг нөлөө байхгүй. |
| 2.3.Эрчим хүчний үйлдвэрлэлд нөлөө үзүүлэх эсэх |  | Үгүй | Ямар нэгэн сөрөг нөлөө байхгүй. |
| 2.4.Тээврийн хэрэгслийн агаарын бохирдлыг нэмэгдүүлэх эсэх |  | Үгүй | Ямар нэгэн сөрөг нөлөө байхгүй. |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх |  | Үгүй | Ямар нэгэн сөрөг нөлөө байхгүй. |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 3.3.Ан амьтдын нүүдэл, суурьшилд сөргөөр нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 3.4.Тусгай хамгаалалттай газар нутагт сөргөөр нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 4.2.Усны бохирдлыг нэмэгдүүлэх эсэх |  | Үгүй | Ямар нэгэн сөрөг нөлөө байхгүй. |
| 4.3.Ундны усны чанарт нөлөөлөх эсэх |  | Үгүй | Ямар нэгэн сөрөг нөлөө байхгүй. |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх |  | Үгүй | Ямар нэгэн сөрөг нөлөө байхгүй. |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх |  | Үгүй | Ямар нэгэн сөрөг нөлөө байхгүй. |
| 6.Газрын ашиглалт | 6.1.Ашиглагдаагүй байсан газрыг ашиглах эсэх |  | Үгүй | Ямар нэгэн сөрөг нөлөө байхгүй. |
| 6.2.Газрын зориулалтыг өөрчлөх эсэх |  | Үгүй | Ямар нэгэн сөрөг нөлөө байхгүй. |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх |  | Үгүй | Ямар нэгэн сөрөг нөлөө байхгүй. |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхийг нь алдагдуулахгүйгээр зохистой ашиглах эсэх |  | Үгүй | Ямар нэгэн сөрөг нөлөө байхгүй. |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | Тийм |  | Ямар нэгэн сөрөг нөлөө байхгүй. |

1. Эдийн засгийн хамтын ажиллагааны хөгжлийн байгууллага (OECD)-аас 2021 оны 5 дугаар 31-ний өдөр гаргасан “Цахим орчин дахь хүүхэд” шинэчилсэн зөвлөмж [↑](#footnote-ref-1)
2. Эдийн засгийн хамтын ажиллагааны хөгжлийн байгууллага (OECD)-аас 2021 оны 5 дугаар 31-ний өдөр гаргасан “Цахим орчин дахь хүүхэд” шинэчлэсэн зөвлөмж [↑](#footnote-ref-2)
3. Мөн Европын зөвлөлөөс 2018 оны 9 дүгээр сард “Цахим орчинд хүүхдийн эрхийг хүндэтгэх, хамгаалах болон хэрэгжилтийг хангах тухай удирдамж” [↑](#footnote-ref-3)
4. <https://datareportal.com/reports/digital-2021-global-overview-report> [↑](#footnote-ref-4)
5. <https://gia.gov.mn/12/item/709#_ftn1> [↑](#footnote-ref-5)
6. <https://gia.gov.mn/12/item/709> [↑](#footnote-ref-6)
7. [Бага насны хүүхдүүдэд зориулсан зөвлөмж (crc.gov.mn)](https://crc.gov.mn/k/1D) [↑](#footnote-ref-7)
8. Хууль зүйн үндэсний хүрээлэн, Цахим орчин дахь хүүхдийн эрхийн хамгаалалт, 2017 он [↑](#footnote-ref-8)
9. [www.fcy.gov.mn](http://www.fcy.gov.mn), Өсвөр үеийнхний цахим хэрэглээний өнөөгийн байдал судалгааны тайлан /албан хэрэгцээнд/, 2018 он, х26 [↑](#footnote-ref-9)
10. [Цахим орчин дахь хүүхдийн аюулгүй байдлын талаар судалгааны тайлан (crc.gov.mn)](https://crc.gov.mn/w/389/4R) [↑](#footnote-ref-10)
11. Хууль тогтоомжийн хэрэгцээ, шаардлагыг тандан судлах аргачлалын 8.3 [↑](#footnote-ref-11)
12. 2021 оны Австрали улсын Цахим аюулгүй байдлын тухай хууль [↑](#footnote-ref-12)
13. 2021 оны Австрали улсын Цахим аюулгүй байдлын тухай хуулийн 3 дугаар зүйл [↑](#footnote-ref-13)
14. https://elaws.e-gov.go.jp/document?lawid=420AC1000000079 [↑](#footnote-ref-14)
15. <http://www.ilo.org/dyn/natlex/docs/ELECTRONIC/67127/98324/F2042155478/KOR67127%20English.pdf> [↑](#footnote-ref-15)
16. <https://elaw.klri.re.kr/eng_service/lawView.do?hseq=38422&lang=ENG> [↑](#footnote-ref-16)
17. <http://opennetkorea.org/en/wp/wp-content/uploads/2014/03/Korean-real-name-law-decision-english.pdf> [↑](#footnote-ref-17)
18. [https://law.go.kr/LSW/lsInfoP.do?lsiSeq=199081&viewCls=engLsInfoR&urlMode=engLsInfoR#0000](https://law.go.kr/LSW/lsInfoP.do?lsiSeq=199081&viewCls=engLsInfoR&urlMode=engLsInfoR" \l "0000) [↑](#footnote-ref-18)
19. Сургуульд хүчирхийллээс урьдчилан сэргийлэх, эсрэг арга хэмжээ авах тухай хуулийн 1-3 дах зүйл [↑](#footnote-ref-19)
20. Сургуульд хүчирхийллээс урьдчилан сэргийлэх, эсрэг арга хэмжээ авах тухай хуулийн 2.2 дах зүйл [↑](#footnote-ref-20)
21. <https://www.togetherscotland.org.uk/news-and-events/news/2018/06/sweden-to-incorporate-the-uncrc-into-law/> [↑](#footnote-ref-21)
22. <https://gdprhub.eu/Data_Protection_in_Sweden> [↑](#footnote-ref-22)
23. <https://downloads.unicef.org.uk/wp-content/uploads/2010/05/UNCRC_united_nations_convention_on_the_rights_of_the_child.pdf?_adal_sd=www.unicef.org.uk.1644975131543&_adal_ca=so%3DGoogle%26me%3Dorganic%26ca%3D(not%2520set)%26co%3D(not%2520set)%26ke%3D(not%2520set).1644975131543&_adal_cw=1644975110033.1644975131543&_adal_id=3f637e28-b702-4661-be5e-dba9ea34294b.1644975110.2.1644975110.1644975110.b9ec6fed-1206-411e-a88c-0c3be100d0de.1644975131543&_ga=2.159751674.65386346.1644975109-551663205.1644975109> [↑](#footnote-ref-23)
24. 16 дугаар зүйлийн 1 <https://eur-lex.europa.eu/legal-content/EN/TXT/HTML/?uri=CELEX:32000L0031> [↑](#footnote-ref-24)
25. <https://eur-lex.europa.eu/legal-content/EN/ALL/?uri=celex%3A32010L0013> [↑](#footnote-ref-25)
26. <https://eur-lex.europa.eu/legal-content/EN/TXT/?uri=celex%3A32011L0093> [↑](#footnote-ref-26)
27. Шведэд зөвшөөрлийн нас нь Мэдээлэл хамгаалах тухай хуулийн § 4-ийн дагуу 13 нас байна. [↑](#footnote-ref-27)
28. <https://www.government.se/4abc0a/contentassets/747603b3d1a04351b1773524c7de3c84/2008486-marketing-act> [↑](#footnote-ref-28)
29. <https://www.mprt.se/globalassets/dokument/lagar-och-regler/radioandtelevisionact2016.pdf> [↑](#footnote-ref-29)
30. <https://www.imy.se/globalassets/dokument/rapporter/the-rights-of-children-and-young-people-on-digital-platforms_accessible.pdf> [↑](#footnote-ref-30)
31. <https://www.imy.se/globalassets/dokument/rapporter/the-rights-of-children-and-young-people-on-digital-platforms_accessible.pdf> [↑](#footnote-ref-31)
32. <http://pravo.gov.ru/proxy/ips/?docbody&nd=102144583> [↑](#footnote-ref-32)
33. Сүлжээний операторууд гэдэг нь БНХАУ-ын Кибер аюулгүй байдлын тухай хуулийн 76 дугаар зүйлийн 76.3-д заасны дагуу “Хятадын аливаа сүлжээ, сүлжээний үйлчилгээ үзүүлэгчийн "эзэмшигч, менежер" гэсэн утгатай бөгөөд "сүлжээ" гэдэг нь компьютер болон холбогдох тоног төхөөрөмжийн систем, мэдээллийг цуглуулах, хадгалах, мэдээлэл дамжуулах, солилцох, боловсруулахыг хэлнэ” гэж томьёолсон байна. <https://www.newamerica.org/cybersecurity-initiative/digichina/blog/translation-cybersecurity-law-peoples-republic-china/> [↑](#footnote-ref-33)
34. <https://www.chinalawtranslate.com/en/childrenspersonalinfoonline/> [↑](#footnote-ref-34)
35. <https://www.loc.gov/item/global-legal-monitor/2019-10-28/china-regulation-on-online-protection-of-childrens-personal-information-issued/> [↑](#footnote-ref-35)